text:
Türkmenistanda dowam edýän ykdysady kynçylyklaryň fonunda, ýurduň serhedinden daşary ýurtlara bikanun ýollardan çykyp, Owganystan bilen Eýranyň üstünden, Türkiýä barandan soň döwlet serhet düzgünini bozandygy sebäpli saklanýan gaçgak bosgun türkmen migrantlary barasynda türk mediasynda yzygiderli maglumatlar berilýär.
Güzeran kynçylygy sebäpli öz ýurdundan bikanun ýoldan çykyp, başga ýurtlaryň serhedini bozýanlar diňe Türkmenistanyň raýatlardan ybarat bolman, şol bir wagtyň özünde Owganystanda we Pakistanda ýaşaýan etniki türkmenleriň hem şeýle görnüşde gaçgak bosgunlyga mejbur bolýandygy öňe sürülýär.
Türk media serişdelerinde ýaýran habarlarda aýdylşyna görä, Stambulyň migrasiýa polisi 31-nji oktýabrda owganystanly türkmenleriň köpçülikde ýaşaýan Zeýtinburnu atly etrabynyň polisi bilen barlag geçiripdir. Barlagyň netijesinde, Türkiýäniň döwlet serhedini bikanun ýoldan geçip, Stambula gelen 2 türkmenistanly, 139 owganystanly, biri özbegistanly we ýene biri hem Pakistanly – jemi 143 gaçgak bosguny saklapdyr.
Polis çeşmeleri saklanan gaçgak bosgunlaryň deportasiýa edilmegi üçin, resmi işleriň başlandygyny mälim edýär.
Azatlyk Radiosynyň Stambuldaky çeşmeleri, şol sanda Zeýtinburnu atly etrapda köpçülik bolup ýaşaýan owganystanly türkmenleriň wekilleri türk metbugatynda ýaýran maglumatyň dogrudygyny we saklanan gaçgak bosgunlaryň arasynda türkmenistanlylardan daşaryn owganystanly we pakistanly türkmen gaçgak bosgunlaryň hem bardygyny tassyklaýarlar.
Bu waka barasynda Stambuldaky Owganystan türkmenleriniň raýdaşlyk jemgyýetiniň ýolbaşçylaryndan Döwletmyrat Çary: "Asudalyk operasiýasy çäginde etrabyň köçelerinde we meýdançalarynda türk polisi raýatlaryň dokumentlerini gözden geçiripdir. Polis ýurda bikanun ýollardan giren gaçgak bosgunlary saklapdyr. Resmiler şeýle howpsuzlyk çäresiniň yzygiderli ýagdaýda gaýtalanjagyny bildirdi" diýip, Azatlyk Radiosyna maglumat berdi.
Stambulda ýaşaýan we işleýän owganystanly türkmenleriň wekili Kowus bolsa, Zeýtinburnunda saklanan gaçgak bosgunlaryň arasynda türkmenistanly, owganystanly we pakistanly türkmenleriň bardygyny bildirdi.
Ýeri gelende ýatlasak, türk köpçülikleýin habar beriş serişdeleri 1-nji noýabrda hem Elazyg welaýatynyň Karakoçan etrabynda, Türkiýäniň Agry we Wan welaýatlaryndaky döwlet serhedini bikanun ýoldan geçip, Stambula gaýdan Türkmenistanyň, Özbegistanyň, Owganystanyň, Pakistanyň we Burmanyň raýatlaryndan emele gelen gaçgak bosgunlaryň saklanandygyny beýan edipdi. Şeýle-de, olaryň arasynda aýallar bilen çagalaryň hem bardygy aýdylypdy. Ýöne ýerli çeşmeler saklanan 48 gaçgak bosgunyň näçesiniň türkmenistanlydygy, näçesiniň çaga ýa-da aýaldygy, nireden gelip, nirä barýandygy barasynda, jikme-jik maglumat bermekden saklandy.
Türk mediasyndaky owalky habarlarda, bikanun ýoldan Eýran-Türkiýe serhedini geçip, gaçgak ýagdaýda Bingöl şäherinden awtobus bilen Stambula gitmäge synanyşan 6 türkmenistanly, jemi 62 daşary ýurtly gaçgagyň 27-nji iýulda saklanandygyny beýan edipdi.
Türkiýäniň döwlet serhedini bikanun ýoldan geçip Stambula barýan gaçgak bosgun türkmenleriň Gara deňziň üsti bilen Ýewropa ýurtlaryna gitmäge synanyşyk edýän mahaly saklanandygy barasynda hem türk mediasy habar beripdi. Türkiýäniň "Milliýet" gazetiniň ýazmagyna görä, sentýabr aýynyň ortasynda žandarm gullugy bilen deňiz howpsuzlygy işgärleri tarapyndan gurnalan bir operasiýada, birnäçe uly gaýyk bilen Türkiýäniň günbatar Gara deňiz sebitinden, Rumyniýa we Bolgariýa bikanun ýagdaýda gitmäge synanyşan biri türkmenistanly bolmak bilen 820 siriýaly, 10 yrakly, 2 owganystanly we bir rumyniýaly gaçgak bosgunlar ele salnypdy.
Sözi jemläp aýtsak, Türkmenistanyň döwlet kontrollygyndaky metbugatynda, ýurtda dowam edýän ykdysady kynçylyklaryň fonunda bikanun ýollardan daşary ýurtlara bosgunlyk edýän türkmenler barasynda hiç hili maglumat berilmeýär. Şol bir wagtyň özünde, dürli ýurtlaryň serhedini bikanun ýollardan geçýän gaçgak türkmen bosgunlarynyň soňky ykballary barasynda hem degişli türkmen ýa-da daşary ýurtly resmilerden nähilidir bir kommentariýa almak, Azatlyk Radiosyna başartmaýar.


c: text/html

text:
Özbegistanyň paýtagty Daşkent bilen Gazagystanyň Çimkent şäheriniň arasyndaky göni awtobus gatnawy dikeldildi, bu gatnawyň ýatanyna 17 ýyl bolupdy.
Günorta Gazagystanyň regional transport müdirýetiniň başlygy Nurlan Baighut Azatlyk radiosynyň Gazak gullugyna ýolagçylary alan ilkinji awtobusyň Daşkende 5-nji ýanwarda ugrandygyny aýtdy.
Baighutyň tassyklamagyna görä, bu ugur boýunça ahyrynda iki şäheriň arasynda her günde 15 awtobusyň gatnamagy ýola goýlar. Serhetden geçmek bilen bilelikde, iki şäheriň arasyndaky ýol 140 km bolup, dört sagat çemesi wagt alýar.
Gazak we özbek resmileri biraz öň awtobus gatnawlarynyň kem-kemden dikeldiljekdigini aýdypdylar.
Merkezi Aziýanyň iki sany öňdebaryjy ykdysadyýetiniň arasyndaky awtobus gatnawynyň täzeden ýola goýulmagy ýurtlaryň ikisiniň raýatlary üçin hem uly öňegidişlik hasaplanylýar.

robotstxt: allowed

filter: keep


text:
Gyrgyzystan we Türkmenistan Bişkek bilen Aşgabadyň arasynda göni uçar gatnawyny açmak pikirini edýär diýip, Akipres.com neşiri habar berýär.
Neşiriň maglumatyna görä, bu mesele türkmen DIM-niň başlygy Reşit Meredow bilen gyrgyz DIM-niň başlygy Erlan Abdyldaýewiň 11-nji noýabrda Samarkantda, ÝB-Merkezi Aziýa konferensiýasynyň gapdalyndan geçiren duşuşygynda maslahat edildi.
Şeýle-de gepleşiklerde gyrgyz-türkmen gatnaşyklarynyň syýasy, suw-energiýa, medeni we ykdysady ugurlary barada pikir alşyldy.
Diplomatlar söwda gatnaşyklaryny hem ösdürmek ylalaşygyna geldiler diýip, habarda aýdylýar.


text:
-nyň 44-nji Prezidenti Barak Obamanyň aýaly Mişel Obamanyň “Emele geliş” (Becoming) atly kitaby şu ýylyň noýabr aýynda satuwa çykarylar. Mişel Obamanyň bu kitabynda Ak tamyň durmuşyndan, şeýle hem şahsy durmuşynyň möhüm parçalaryndan söhbet açylýar. Mişel Obama kitapda özüniň çagalyk ýyllaryndan başlap, geçen beýikli-pesli durmuş ýoly barada giňişleýin gürrüň berip, okyjylary öz dünýäsine imrindirer.
– Meniň durmuş ýolumyň okyjylary ruhlandyrjakdygyna hem-de öz öňde goýan maksatlaryna ýetmekde hyjuw berjekdigine birjikde şübhelenmeýärin – diýip, Mişel Obama gürrüň berdi.
“The Guardian” gazetiniň ýazmagyna görä, memuarlar ýene-de 23 dile terjime ediler. Mişeliň ýatlamalar kitaby “Penguin Random House” neşirýaty tarapyndan köpçülige ýetiriler. Neşirýatyň wekilleri kitap çap edilenden soň, Mişel Obamanyň Amerikanyň ştatlaryna öz kitabyny hödürlemek maksady bilen syýahata çykjakdygyny habar berýär. Kagyz görnüşi 32 dollar, elektron görnüşi 15 dollardan ybarat boljak bu kitap, bir wagtyň özünde Beýik Britaniýa, Awstraliýa, Täze Zelandiýa, Hindistan ýaly ýurtlarda satuwa çykarylar.
Hünäri boýunça hukukçy 54 ýaşly Mişel Obama 2009-2017-nji ýyllarda, haçan-da, onuň ýanýoldaşy Barak Obama ABŞ-nyň Prezidenti wezipesini eýelände, ýurduň birinji ledisi bolupdy.
-nyň 44-nji Prezidenti Barak Obamanyň aýaly Mişel Obamanyň “Emele geliş” (Becoming) atly kitaby şu ýylyň noýabr aýynda satuwa çykarylar. Mişel Obamanyň bu kitabynda Ak tamyň durmuşyndan, şeýle hem şahsy durmuşynyň möhüm parçalaryndan söhbet açylýar. Mişel Obama kitapda özüniň çagalyk ýyllaryndan başlap, geçen beýikli-pesli durmuş ýoly barada giňişleýin gürrüň berip, okyjylary öz dünýäsine imrindirer.


text:
Nowcha90
"Wahh kimleriñ gujagyna dolduñ sen?" 10-njy bölüm.
Bayram edil dogalanan yaly hereket edyardi.Jemal olara seredip doñup galdy.Ol cykyp gygyrayasy gelyardi.Iñ agyr degyan zatlaryñ biri hem yoldašynyñ gujagynda duran öyme yaglyk dañynan gelin Humaydy.Jemalyñ bašy caśdy ol iki zada seylebir hayran galyardy.Birinjisi Bayramyñ her gun her durli hereket etmegi,ikinjisi bolsa Jorasy Humayyñ...
"Wahh kimleriñ gujagyna dolduñ sen?" 9-njy bölüm.
Jemalyñ gözleri öñkilende ulalan yaly owadan tegelek, nurly görünyardi.Gaslary bolsa edil taze dogan ay yalydy.Yañaklary gyzardylandy.Bayramyñ gowy goryan gyzyl reñkli esigini hem geyipdi.
Bayram Jemala seredip:
-Duynki edenlerim ucin bagyslagyn bolyamy?Unus bermegin ahli zat gecer.Men gawanysym seyleda.seni...
"Wahh kimleriñ gujagyna dolduñ sen?!" 8-nji bölüm.
Jemal gözlerini yaşladyp:
-Men ejeñ sözlerine cydap yaśadym.Diñe seniñ ucin Bayram.Bolya menin ucin ejen esasy mesele dal.Yone senin beyle uytgeysin bir sebabiniñ bardygyny bilyadimemle.Sumy mana bolan soygiñ.Ol gyz kim?Maña dogryny sözle.Sen mana biwepalyk edayseñ men muña asla cydap bilmerin.Men bu dunyede,bu oyde dine seniñ...
"Wahh kimleriñ gujagyna dolduñ sen?!" 7-nji bölüm.
Jemal ertesi dañdan irden oyandy.Dursun gelneje yrsaramaz yaly cay-corek tayynlady
Daš-töweregi suwlap süpirišdirdi.Pagta yygymyna alyp gidiljek nahary hem tayynlady.Gyzgynja cayyñ ussuni bassyryp goydy.Bayramy hem oyatmak ucin onun yanyna baryp mylayymlyk bilen:
-Bayraaam,turay gun dogup otyr.Cay-corek tayyn.oyan...
"Wahh kimleriñ gujagyna dolduñ sen?!" 6-nji bölüm.
Dursun gelneje gelniniñ yanyna baryp:
-Wayeey munuñ bolup yatyšyny.Gün al-asmana galdy.Doganjygyñ bilen gurlesen bolup isden gacmakcy bolduñmy?Bu gun pagta yygymyna gitmelidi ahyry.Sen bolsa yatyrsyñ.Biš-düş edeñok.Gunortana name iymeli.Maña sen yaly yalta gelin gerekdal.Illeriñ gelini yaly islemegin ornuna hezil edip yatyrsyñ...
"Wahh kimleriñ gujagyna dolduñ sen?!" 5-nji bölüm.
Bu gun Jemal diyseñ bagtlydy.Emma bu bagtly gunler uzaga cekmejegini welin ol bilenokdy.
Olar tutuş obany jemlap diyseñ ajayyp toy berdiler.Jemal gaty owadan geyinipdi.Akja lybasyñ icinde,garaja saclary yayylyp durdy.Bayram oña seredip doyup bilenokdy.Jemal bolsa sol utanyp yere serederdi.Bayramyñ tans ediši ähli toya ge...
"Wahh kimleriñ gujagyna dolduñ sen?!" 4-nji bölüm.
Gadyr hem seredip durmady.Bayramy urmakcy boldy.Emma Bayramyn guyji Gadyryñkydan ustun cykdy.Humay Gadyryñ ustune ozuni atdy.Maral bilen Jemal Bayramyñ elini tutup zorluk bilen sakladylar.Gadyr Humayy eli bilen itip goyberdi.Bayrama seretdide:
-Soyguli gyzyñ akyly yerinde bolsa name ucin gic bolanda menin yanyma yeke ozi geldi.Öy telefon...
"Wahh kimleriñ gujagyna dolduñ sen?!" 3-nji bölüm.
Gadyr bilen Jemalyñ söhbetdeşligi uzaga cekdi.Olar gürlešip durka Bayram Jemalyñ el telefonyna jañ etdi.Jemal Gadyrdan bir iki ãdim beylä geçip jaña jogap berdi:
-How Bayram gowumy yagdaylaryn?Name edyañ-diyip howlukmac gurlap baslady.Onuñ aljyrayany sesinden bilinip durdy.Bayram bolsa:
-Yagdayym gowy dal diysem name edi...
"Wahh kimleriñ gujagyna dolduñ sen?!" 2-nji bölüm.
Bayram gyzy synap gormek ucin her hili mylayym sozleri aydyp baslady.Bayram ucin Jemal bilen dususmak adaty dususyklar yalydy.Sebabi ol gyzlar bilen kop dususyp gorerdi.Jemal onun soraglaryna bir soz bilen jogap berip agraslygyny elden bermedi.Jemal Bayramyn gownune yaramanam durmady.Jemalyñ bolušyna ýüregi gysan Bayram her hili gülkili zatlary gü...
"Wahh kimleriñ gujagyna dolduñ sen?"1-nji bölüm.
Ayal-gyzlar bu dunyanin bezegidir.Hatda durmusymyzy šolarsyz goz onune getirmek hem asla munkin dal.Ayal gyzlar güle deñelyar.Yone gynansakda käbir gelinlerin edyan nogsanlyklaryny yatlanymyzda bu pikirden duypgoter daslasmaly bolyas.Men bu wakany yazmagymyn esasy maksady śeyle erbet yollara gadam basan ayallaryn biraz bolsada eden islerine ökünip...
ÖMRÜMIN MANYSY SENSIN ! Bolan waka 1nji bolumi
Oguljan orta boyly bugday renkli galam gashly owadan gyzdy onun hyradary kopdi yone onun gowun bereni yokdy ol ese boya yeten yany 18, 19 yashly yash gyzdy olan mashgalasynda 6 chaga bady oguljan hem 4-nji chagady ol ene atasyna sylap hormat goyyady olary diysen gowy goryadi olan yekeje erkek dognlary bady olar diysen gowy bagtly mashgalady olan ba...
Gaýyn enemiň ruhy 3-nji bölüm ( bolan waka )
O döwür ikimiz hem ýaş gelindik, çaga dogurylýan bölüme ejeň pahyr gelen güni ikimiz bir palatada ýatdyk, ol gelen güni diňe dileg etýardi, Allajan maňa ogul perzent beraý diýip.
Menem,Allaň bereni borda, jany sagatja bolsa bolýala, ogul boldy gyz boldy ikisem perzendiňdirdä.
-ÝOK Gurbangül, 6 gyzym bar, ärim...
Gaýyn enemiň ruhy. 2-nji bölümi (bolan waka)
Bir gün gije Ogulsuraý gygyryp turdy, zähräsi ýarylan ýaly bolup zaňňa ýerinden turan Kakyş ony gujagyna gysdy we oýan näme boldy saňa, aýdaý maňa, gorkma men bar diyip köşeşdirip başlady.
Şonda Ogulsuraý
-Kakyş, ejeň düýşüme girýär, eýýäm naçe gündir bir gaýtalanýän düýş
-düýşdirdä ynanmasana...
Gaýyn enemiň ruhy. 1-nji bölüm (bolan waka )
Ogulsuraý bu öýe gelin bolup düşenine 5 ýýl bolyberipdi.
Ýoldaşynyň 6 gyz dogany bardy.Kakajan (Kakyş) bolsa körpeleridi. Ýeke ogul 6 gyzyň yzyndan bolansoň, gyzlar Kakyşy gaty gowy görýärdiler
Gaýyn atasy ýokdy,ol Ogulsuraý bu öýe gelin bolup düşmänkä aradan çykypdy.
Ogulsuraýy gaýyn enesi gaty gowy gö...
✔Öwut✔
Bir biregiň hiç wagt göwnine degman Emma ŷekeje suratda bir gyzyñ diñe gözleri gorinip duranny gorip ŷetişdim weli başlygyñ arzany mana tarap uzadanyn gordimde arzany alyp yzyma öwrildim.Ŷöne o gyzyñ gözleri,o surat o yerde edil men duran ŷalydym hamala.Suraty doly goresim geldi.Emma gürlap hem bilmedim.Men gapa golaŷlanda. Maral bilen Maýa uruşypdylar, ..Ähli oba Serwi yaly gelnim bolsun diyip aram-aram gurrunini ederdi....
Adamlaryň sylag serpaýy artsyn
Dunýa inýän her bir çaga doglanda
Ýetimler öýine däl-de...
Ene ataň gujagyna dolsun...!?
Awraý bersin, her bir işi başlaňda
Gazananyň hem, ojagyna siňsin
Her öýde çaga gulkusinden ýaňa
Zemin yraň atyp lerzana gelsin
"ÖLÜMIÑI GÔRIP BEGENIPDIM, EMMA SENI YENE GÔRIP AGLAMALY BOLDUM " 4- nji bölümi
Hemme bu wakanyñ soñlanmagyn isledi.Men bugun muny soñlaŷan.Men entagem kop zady gysgaldyp aldym.Şol sebaplem arasynda düşiniksiz yerlerem bolan bolmagy ahmal.Men şu wakañ soñuna sizden beter gyzykdym.Sebabi gürrüñ tutyş bir adamyñ ykbalydy.Ol bir kitapdy.Emma onuñ kop sahypasy gözŷaşdy.
....Men ertesi yene işe ir geldim.Emma bugün...
"ÖLÜMIÑI GÔRIP BEGENIPDIM, EMMA SENI YENE GÖRIP AGLAMALY BOLDUM" 3- nji bölümi
-Merjen size jan edip bilerinmi?!
-Oyemi...
-El nomerinize
-eger gyssagly sôziniz bolmasa ertir gelende gurlesayeli...
-Hawa,siz dogry diyyaniz.Men alasamsyk...Siz masgalaly..Bagyslan meni Merjen...
-yokla,baslyk bagyslar yaly siz erbet is edeñzok ahyry.
-Ŷeri bolya,onda ertir gorisŷançak-diyip elin...
"ÖLÜMIÑI GÖRIP BEGENIPDIM, EMMA SENI ÝENE GÖRIP AGLAMALY BOLDUM" BOLAN WAKA 2- bölümi
-Merjen,bagyşlañ weli sizden yekeje zady soramak mumk...
"R"harpyny aýdyp bilmänim üçin.
"R"harpyny aýdyp bilmänim üçin.
"Hurma"diýenimde gülüşipdiler,
"R"harpyny aýdyp bilmänim üçin.
Arynyñ-deregne "Aýy"diýipdim,
"R"harpyny aýdyp bilmänim üçin.
Gurbandan gowuja şarpyk iýipdim,
"R"harpyny aýdyp bilmänim üçin.
Utanyp diýerdim Çynara,Çyn...
"ÖLÜMIÑI GÖRIP BEGENIPDIM, EMMA SENI ÝENE GÖRIP AGLAMALY BOLDUM" BOLAN WAKA DOLY OKAÑ.. 1-nji bolumi...
Bu wakany okap başlamankañ bir zady aydayyn elbetde bu waka seyle yazylan waka dal.Bu hakyky basdan gecirmedir....
Ir säher bilen turyp hemisekiler ŷaly çagalary çagalar bagyna berip,özim işe tarap yola düşdim.iş yerim öyden uzak bolmanlygy sebapli,işe yörap gidip gelŷadim.Sebabi ir säher bilen owadan köçelerde bagtly yn...
Gün doganda günde görýän keşbiňi
Gün doganda günde görýän keşbiňi
Gijeler görÿärin ÿüzünde aÿyñ
Aÿym düśünmedim bar ÿerde barkañ
Name üçin? Seniñ didaryña zarkam?
Dünÿäñ oçetinde ÿyldyrym çaksa
Ÿyldyrymda görÿän ÿyldyzdeÿ çeśmiñ
Gunçalar açylyp ÿylgyryp baksa
Śol güllerde görÿän ÿylgyrÿan keśbiñ
...
Meniň ertir comdaky wirtual dostym
Men sen hakda ýazman duryp bilmedim.
Dogry bu zatlara kimsi ynansa kimler hem ynanman biler, emma men welin doly ynanýan
Dogry yigit bilen gyzyň arasynda dostlyk bolup bilmez, wagtyň geçmegi bilen olaryň haýsam bolsa biri şol dostlygy söýgä ýazdyrmagy mümkin, soň ýa dostlyk ýiter ýada bu dostlyk has hem berkar
M...
Enesiniň syryn açan gyzjagaz (bolan waka)
Aýjäjejik ýaňy bir 5-iniň içindedi. Ejesi eneň ýeke ýatmaly däl diýensoň, jigsi bolandan bäri ol enesiniň ýanda bolýardy
Enesiniň otagy plan jaýa degip durandy.
Ol enesini gaty gowy görýardi. Enesi onyň elinden tutyp dukana äkiderdi, ony muny alyp bererdi, çagada näme alyp berseň şoňkylykdyr. Enesiniň ýandan gymyldaman oýnar...
SANDYGYÑ SYRY.(bolanwaka 3-nji) JEMLEÝJI BÖLÜM
Men soñabaka öz-özumi yigrenip başladym....
Dogrusy adamlary,ykbalymy,durmuşymy ,dunyani yigrendim.Özumi helaklemañ usullaryny gozledim....
Tapanymy içdim.Özumi gaygyrmadym.....
Bir günem bir ozum deñ duş yigit geldi.
Iki bolup içmani teklip etdi.Menin bilen hapalygyma garaman nahar edindi....
Ahyr...
SANDYGYÑ SYRY..... (bolanwaka 2-nji bölüm )
Yone yyllar oz tagmasyny basyp gechibersede 8 - yyllap perzende garashmaly edipdi.
Dogrusy Serwi Kerimden oynam yash 3 - yaş uludy...
Hem durmusha chykandada 27 yaşyndady.....
Ejesidir, kakasynyn igenjine chydaman chykypdy....
...
Emma ŷekeje suratda bir gyzyñ diñe gözleri gorinip duranny gorip ŷetişdim weli başlygyñ arzany mana tarap uzadanyn gordimde arzany alyp yzyma öwrildim.Ŷöne o gyzyñ gözleri,o surat o yerde edil men duran ŷalydym hamala.Suraty doly goresim geldi.Emma gürlap hem bilmedim.Men gapa golaŷlanda.
Maral bilen Maýa uruşypdylar,
..Ähli oba Serwi yaly gelnim bolsun diyip aram-aram gurrunini ederdi....


text:
Türkiýäniň Gara deňiz sebitindäki Samsun şäherinde gülençilere garşy gurnalan operasiýada 12 adam saklanandy we olaryň arasynda türkmenistanly studentleriň bardygy habar berilýär.
Türkiýäniň "Milliýet" gazeti Samsun polisiniň garakçylyk we guramaçylykly jenaýata garşy göreş bölüminiň işgärleriniň "döwletleşen fethullahçy terror guramasy" baradaky derňew işinde türkmenistanly we gazagstanly studentler bilen işinden kowlan mugallymlar, gülençileriň guramalarynda we hususy firmalarda işlänlerden ybarat bolan jemi 12 adamy saklandygyny ýazýar.
Gazet ol saklananlaryň sorag üçin Samsun polis müdürligine iberilendigini, güman edilýänleriň käbirinde gülençileriň gizlin aragatnaşyk üçin ulanan "ByLock" atly programmasynyň tapylandygyny habar berýär.
Türkiýäniň "haberler.com" atly internet neşiri bolsa, polis çeşmelerine salgylanyp, gülençilikde güman edilip saklanan adamlaryň sanynyň köpelmegine garaşylýandygyny we waka bilen baglanyşykly derňewiň dowam edýändigini bildirýär. Saklanan türkmenistanly studentleriň sany we kimdigi barasynda jikme-jik maglumat berilmeýär. Şol bir wagtyň özünde polis çeşmeleri hem derňew işiniň dowam edýändigi üçin, bu ugurda hiç hili kommentariýa berilmejegini ýaňzydýarlar.
Ýatlatsak, bu türk mediasynda gülençilikde güman edilip saklanan türkmenistanly studentler barasynda ýaýran ilkinji habar däl. Türkiýäniň köpçülikleýin habar beriş serişdelerinde mundan owal hem gülençilikde güman edilip sud edilen we hatda tussaglyga höküm edilen türkmenistanly studentler barasynda yzygiderli ýagdaýda maglumatlar berlipdi.
Olaryň käbirini mysal getirsek, 2016-njy ýylyň dekabr aýynda, Türkiýäniň Sakarýa uniwersitetinde gülençilere garşy geçirilen operasiýada, studentlere agitasiýa işlerini alyp barýan "tagallaçy" bir türkmenistanly "gülençi" studentiň hem tussag edilendigi ýazylypdy. Şu ýylyň 10-njy aprelinde Kütahýa şäherinde gurnalan bir operasiýada bolsa, Türkiýede gülençileriň özara aragatnaşyk üçin ulanýan "ByLock" atly gizlin habar alyş ulgamyny ulanýandygy kesgitlenen, Dumlupynar uniwersitetinde okaýan Türkmenistanyň raýaty bolan bir türkmen studenti hem saklanypdy.
"Milliýet" gazetiniň ýazmagyna görä, Türkiýäniň Kyrklareliniň 2-nji agyr jeza kazyýetinde 15-nji noýabrda gülençileriň adalat edaralaryndaky guramaçylygyny ýola goýmakda aýyplanýan 10 tussagyň üçünji sud oturylşygy boldy we şonda sülçi gülençidigi güman edilýän türkmenistanly raýat Ygtyýar Annaýewiň tussaglyk ýagdaýynyň dowam etmegine karar beripdi.
Belläp geçsek, Fethullah Gülen topary 2016-njy ýylyň 15-nji iýulynda Türkiýede başa barmadyk döwlet agdarylyşygyny gurnamakda aýyplanýar. Güleniň ýolbaşçylygyndaky "Hyzmat" hereketiniň Türkiýeden daşaryn dürli ýurtlarda, şol sanda Türkmenistanda hem dürli okuw jaýlarynyň bolandygy aýdylýar. Olardan Aşgabatda ýerleşýän Türkmen-Türk uniwersiteti hem ýapylyp, soň Türkmenistanda Gülen bilen ilteşiklidir öýdülýän telekeçiler tussag edilipdi.
Sözi jemläp aýtsak, "gülençidigi" güman edilip tutulan türkmen studentiniň ykbaly barasynda degişli türkmen we türk resmilerden jekme-jik maglumat ýa-da haýsam bolsa bir kommentariýa almak Azatlyk Radiosyna başartmaýar.


text:
Aşgabatda dünýä belli “Starbucks Coffee” ady bilen açylan kofehana ýapylyp, onuň deregine “Stadion” ady bilen täze kofehana açyldy.
Bu waka Aşgabatda “Starbucks Coffee” ady bilen açylan kofehananyň galpdygy we onuň esasy merkezi kärhana bilen hiç hili ilteşiginiň ýokdugy dogrusynda maglumatlaryň peýda bolmagynyň yz ýanyna gabat geldi.
Paýtagtyň “Bagytýarlyk” söwda merkezinde ýerleşen “Starbucks Coffee” atly bu kofehana mundan 16 gün çemesi ozal ýapylyp, ony alamatlandyrýan ähli ýazgylar, nyşanlar aýryldy. Şeýle-de, kofehanada süýji-köke we kofe önümleri salnyp berilýän ýörite “Starbucks” ýazgyly gap-gaçlar hem ýitirim boldy.
Mundan 10 gün ozal “Starbucks Coffee” atly kofehananyň ýerleşen ýerinde “Stadion” atly täze kofehana açyldy. Ol ýerde bolanlaryň aýtmagyna görä, täze kofehanada hem müşderilere “Starbucks Coffee-daky” ýaly kofeler, süýji-köke önümleri hödürlenýär. Emma bu kofehananyň gap-gaçlarynda “Starbucks Coffee” kofehanasyndaky ýaly ýörite nyşanlar ýok.
“Starbucks Coffee” ady bilen açylan kofehananyň ýapylyp, onuň deregine “Stadion” atly täze kofehananyň açylmagynyň sebäpleri barada bu ýerde işleýän işgärler ýa-da “Bagtyýarlyk” söwda merkeziniň resmileri tarapyndan häzirlikçe haýsydyr bir maglumat berilmeýär.
Emma öň “Starbucks Coffee” atly kofehanada işlän jogapkär resmileriň biri Azatlyk Radiosyna beren maglumatynda, media serişdelerinde bu kofehananyň galpdygy we esasy merkezi kärhana bilen hiç hili ilteşiginiň ýokdugy dogrusynda çykan maglumatlardan soň ýapylandygyny tassyklady.
Ýatladyp geçsek, şu ýylyň 19-njy awgustynda Türkmenistan barada maglumatlary çap edýän “Atawatan Türkmenistan” neşiri paýtagtyň “Bagtyýarlyk” söwda merkezinde “Starbucks Coffee” kofehanasynyň açylandygy barada makala çap etdi. Şeýle-de, sentýabr aýynyň başynda YouTube Saýtynda “dünýä belli Starbucks indi Aşgabatda” diýen mahabat şekilli wideoýazgy hem peýda boldy.
Şondan soň, has takygy şu ýylyň sentýabr aýynyň 5-ne “Eurasianet” neşiri Aşgabatda açylan kofehananyň resmi “Starbucks Coffee” bilen hiç hili ilteşiginiň ýokdugyny anyklandygyny habar berdi. Şonda neşir özüniň hakyky "Starbucks-yň” wekilleri bilen habarlaşandygyny we Aşgabatda öz kofehanasyny açyp-açmandygyny tassyklamagy sorandygyny ýazdy.
“Men biziň [Sturbucks-yň] Türkmenistanda hiç hili dükanynyň ýokdugyny tassyklaýaryn” diýip, kärhananyň media boýunça wekili Jeými Raýli (Jaime Riley) “Eurasianet” neşirine aýdypdyr.
Mundanam başga, Starbucks-yň dünýäniň 70 ýurdundaky 24 müňden gowrak dükanyny görkezýän tilsimatda, kärhananyň Türkmenistanda nähilidir bir kofehanasy görkezilmeýär.
Galyberse-de, “Eurasianet” neşiri Türkmenistandaky ýaly ýapyk ykdysadyýetde döwletiň goldawy bolmazdan, telekeçilik etmegiň tas mümkin däldigini belläp, galp “Starbucks Coffee” kofehanasynyň eýesiniň kimdigi baradaky soragy-da orta atypdy.
Sözümiziň ahyrynda ýatlatsak, Türkmenistan awtorçylyk hukuklaryny goraýan Berne konwensiýasynyň agzasydyr.


text:
Futbol boýunça Türkmenistanyň milli ýygyndysy FIFA-nyň täzelenen sanawynda 128-nji orna geçdi. FIFA-nyň täzelenen sanawynyň bu guramanyň resmi saýtynda 17-nji maýda çykandygyny ýatladýarys.
Soňky aýyň iň köp ösüş gazanan ýygyndysy 16 basgançak ösüş gazanan Kuweýtiň (160) milli ýygyndysy boldy. 13 basgançak aşak gaçyp, 96-njy oruunda ornaşan Palestinanyň ýygyndysy bolsa iň pes netije görkezeni boldy.
Aziýanyň Kubogy-2019-daky garşydaşlarymyz şu ýerlerde ornaşdylar: Ýaponiýa (60), Oman (87) hem-de Özbegistan (88).
Sanawdaky öňdäki bäşlik üýtgewsiz galdy: Germaniýa, Braziliýa, Belgiýa, Portugaliýa, Argentina.


text:
Birleşen Ştatlaryň federal sudýasy prezident Donald Trampyň hökümet kararyndan soň Amerikanyň uçar meýdanlaryna kanuny wizaly gelen adamlaryň deportasiýa edilmegini togtatmak barada adatdan daşary buýruk çap etdi.
Nýu-Ýorkdaky etrap sudýasy Ann Donnelliniň 28-nji ýanwarda çykaran karary serhet gullukçylarynyň Birleşen Ştatlara möhleti geçmedik wizalary, tassyklanan bosgun arzalary bilen gelen adamlaryň, şeýle-de Trampyň hökümet kararynyň nyşana alýan ýurtlaryndan Birleşen Ştatlara girmegine kanuny ygtyýar berlen beýleki şahslaryňyzyna iberilmegini gadagan etdi.
Bu karar Amerikanyň Graždan azatlyklary birleşiginiň aklawçylary suda Nýu-Ýorkuň Jon F.Kennedi aeroportynda tussag edilen iki yraklynyň adyndan petisiýa bilen ýüz tutanlaryndan soň kabul edildi.
Amerikanyň Graždan azatlyklary birleşigi bu kararyň Birleşen Ştatlaryň aeroportlarynda ýa-da olaryň üstünden geçip barýan 200 çemesi adama täsir etjekdigini aýtdy.
Birleşen Ştatlaryň Içerki howpsuzlyk departamenti (IHD) 29-njy ýanwarda irden bu kararyň ýerine ýetiriş aksiýasyna tutuşlygyny täsir etmejekdigini aýtdy.
"Prezident Trampyň hökümet karary öz güýjünde galýar, gadagan edilen syýahat gadagan edilen bolar, onsoň ABŞ-nyň hökümeti, eger muny milli howpsuzlyk we jemgyýetçilik howpsuzlygy talap etse, wizalary islendik wagtda ýatyrmak hukugyny özünde saklaýar" IHD-nyň beýanatynda aýdylýar.
Içerki howpsuzlyk departamenti (IHD) täze girizilen emigrasiýa gadaganlygy başlanaly bäri ilkinji 23 sagatda Birleşen Ştatlara girmekçi bolan 109 adamyň ýurt içine goýberilmändigini aýtdy.
Suduň karary prezident Donald Trampyň esasan musulmanlardan durýan ýedi ýurtdan sapara gelýän adamlary “berk barlamak” baradaky karary ABŞ-nyň käbir aeroportlarynda bidüzgünçilige getirip, protestleriň möwjäp galmagyna itergi bereninden soň kabul edildi we kanun synaglarynyň ilkinji bökdençligi boldy.
Ýurdy “daşary ýurt terrorçylaryndan” goramak wadasyny berip, Tramp 27-nji ýanwarda esasan musulmanlardan durýan ýedi ýurtdan immigrant kabul edilmegini 90 günlük, täze berk barlag prosesi ýola goýulýança togtatmagy buýurdy.
Şübhe astyna alnan ýedi ýurt
Gadaganlyga girizilen ýurtlar Eýran, Yrak, Liwiýa, Somali, Siriýa, Sudan we Ýemen bolup durýar.
Bu ýagdaý derhal ABŞ-nyň käbir kanuny ýaşaýjylarynyň we myhmanlarynyň 28-nji ýanwarda tutuş ýurt boýunça aeroportlarda saklanmagyna we birnäçe uçar meýdanynyň daşynda protest bildirilmegine getirdi.
Şol bir wagtda,“New York Times” gazetiniň 27-nji ýanwar gijesi başlanandygyny aýdan ýowuz çäreleri esasynda anyk näçe syýahatçynyň saklanylandygy aýdyň däl.
Tramp özüniň immigrasiýa garşy gören “örän berk” çäreleriniň häzire çenli üstünlikli bolandygyny aýdyp, öz diýenine tutdy.
“Bu örän ajaýyp netije berýär. Siz olary aeroportlardan görüp bilersiňiz, siz olary dolulygyna görersiňiz" diýip, Tramp žurnalistlere aýtdy.
Ilkinji resmi kanun gaýtawuly Brukliniň federal sudundan, ABŞ goşunlary bilen gatnaşykda bolan we Nýu-Ýorkuň JFK aeroportynda tussag edilen iki yrakly babatynda geldi.
Sud olaryň ABŞ goşunlary bilen hyzmatdaşlyklary sebäpli Yrakda nyşana öwrülendiklerini, şol bir wagtda-da Birleşen Ştatlara gelmek üçin kanuny wizalarynyň bardygyny aýtdy.
Ol erkekleriň ikisi hem şol gün giçlik boşadyldy, emma demokrat kongresmen Jerrold Nadleriň sözlerine görä, azyndan 10 sany başga adam JFK-da tussaglygyna galdy. Nadler bu ýere şol ilkinji iki tussagyň boşadylmagyna basyş etmek üçin bardy.
Daşary ýurtlaryň reaksiýalary
Britaniýanyň premýer-ministri Tereza Meý bu çäklendirmeler «razylaşmaýandygyny» aýtdy we eger britan raýatlaryna täsir etse, Birleşen Ştatlara şikaýat etjekdigini bildirdi diýip, onuň edarasy 29-njy ýanwarda aýtdy.
Germaniýada, kansler Angela Merkeliň sözçüsi onuň terrorizme garşy göreşiňbir ýerden gelip çykan ýa bir dine ynanýan adamlary umumy şübhe astyna almaga esas berýändigine ynanmaýandygyny aýtdy.
Kanadanyň premýer-ministri Justin Trudeau 28-nji ýanwarda twitterde kanadalylaryň ýanalmadan, terrordan we uruşdan gaçýanlary dinine garamazdan kabul edýändigini aýtdy.
Eýran 29-njy ýanwarda, Trampyň syýahat gadaganlygyna protest bildirmek üçin, Şweýsariýanyň ilçisini, Tähranda Waşingtonyň bähbitlerine wekilçilik edýän diplomaty Eýranyň Daşary işler ministrligine çagyrdy.
Yrak parlamentiniň daşary meseleler komiteti 29-njy ýanwarda ABŞ-nyň yraklylara girizen syýahat gadaganlygynyň «adalatsyzdygyny» aýtdy we Bagdatdaky hökümetiň amerikan kararyna laýyk çäre görmegine çagyrdy diýip, Roýters habar berdi.
Sudanyň Daşary işler ministrligi Trampyň buýrugynyň «örän keç» bolandygyny, sebäbi Waşingtonyň terrora garşy göreş üçin bu ýurda garşy girizen sanksiýalaryny ýatyranyna ýaňy iki hepde bolandygyny aýtdy.


text:
Dünýä
Eýranyň Milli Nebit kompaniýasynyň baş müdiri Ali Kardor resmi Tähranyň nebit eksportynyň doly aýyrjakdyklaryny öňe süren ABŞ-nyň Prezidenti Donald Trampyň syýasy blef edýändigini aýtdy
Ukraina degişli Su-27 kysymly harby uçaryň NATO-nyň türgenleşiginiň dowamynda ýere gaçmagy sebäpli 2 uçarman heläk boldy
Russiýanyň Daşary işler ministri Sergeý Lawrow arabystanly žurnalist Jemal Kaşykçynyň dereksiz ýitmegi baradaky derňew işiniň gysga möhletde tamamlanmalydygyny aýtdy
Ermenistanyň Premýer ministri Nikol Paşinýan wezipeden çekilendigini beýan etdi
İçeri işler ministrliginiň çap eden görkezilerine görä Britaniýada we Gallerde geçen ýyl edilen ýigrenç jenaýatlary 17 göterima rtan bolsa, 2012-nji ýyldan bäri şol mukdar 123 göterime deň boldy
150 million çaga ýeterlik iýmitlenmeýändigi sebäpli ejir çekýär
Owganystanyň Samangan welaýatynyň Derei Suf Pain etrabynda Talibanly başbozarlar bilen howpsyzlyk güýçleriniň arasynda ýüze çykan çaknyşykda, howpsyzlyk güýçlerinden 11 adam ýogaldy
Eýran nebit bazarynda önümçilik ýetmezçiliginiň bardygyny we nebitiň nyrhynyň aşakladylmagy üçin ABŞ-nyň Eýrandan nebit alynmagyna goýan sanksiýasyny bes etmelidigini habar berdi
Saud Arabystanynyň Stambuldaky Başkonsuly Muhammed Uteýbiniň sagat 17:00-da Atatürk howa menzilinden uçar bilen ýurduna gaýdandygy mälim edildi
Tähran bilen birlikde ýurdyň Yspyhan şäherinde hem şuňa meňzeş protest geçirildi
Russiýa, Türkiýe bilen gazanylan Soçi ylalaşygyndan hoşaldygyny habar berdi
Saud Arabystanynyň Daşary işler ministrligi, ABŞ-niň Döwlet sekretary Maýk Pompeonyň, žurnalist Jemal Kaşykçy wakasyny ara alyp maslahatlaşmak üçin paýtagt Riýada gelendigini habar berdi
Ady agzalan gurama geçen ýylyň aprel aýynda eýranly 1 esgeri zamun alypdy
Müsür bilen Russiýanyň arasynda "Dostlugyň goragçylary 3" ady bilen umumy harby türgenleşik geçirilýär
Germaniýanyň Kýoln şäherindäki merkezi otly bekedinde zamun krizisi başdan geçirilýär


text:
Şu gün hormatly Prezidentimiz Gurbanguly Berdimuhamedow Türkmenistanyň Ministrler Kabinetiniň nobatdaky mejlisini geçirdi. Onda Prezident maksatnamasynyň hem-de kabul edilen beýleki ykdysady we durmuş maksatnamalarynyň ýerine ýetirilişine garaldy. Şeýle hem mähriban halkymyzyň abadançylygyny üpjün etmäge gönükdirilen döwletimiziň içeri syýasatyna degişli käbir meseleler ara alnyp maslahatlaşyldy.
Ilki bilen Ministrler Kabinetiniň Başlygynyň orunbasary G.Myradow gözegçilik edýän ulgamlaryndaky işleriň ýagdaýy we milli ykdysadyýetimiziň bäsdeşlige ukyplylygyny ýokarlandyrmak, döwlet býujetiniň serişdelerini netijeli ulanmak, hususy ulgamyň ornuny berkitmek boýunça görülýän çäreler barada hasabat berdi.
Döwlet Baştutanymyz hasabaty diňläp, halk hojalyk toplumynyň ähli pudaklarynyň ösüş depgininiň durnukly saklanylmagyny, ministrlikleriň we pudaklaýyn dolandyryş edaralarynyň maliýe-ykdysady ýagdaýyna berk gözegçiligiň amala aşyrylmagyny ýakyn geljek üçin ileri tutulýan wezipeleriň hatarynda görkezdi.
Milli Liderimiz ilatymyzyň abadançylygyny, ýaşaýyş-durmuş derejesini has-da ýokarlandyrmagyň Türkmenistanyň döwlet syýasatynyň esasy ugry bolup durýandygyny belläp, şol wezipeleriň üstünlikli ýerine ýetirilmegine örän jogapkärli çemeleşmegiň wajypdygyny nygtady hem-de wise-premýere bu babatda anyk tabşyryklary berdi.
Ministrler Kabinetiniň Başlygynyň orunbasary M.Meredow şu ýylyň 12 — 15-nji noýabrynda Birleşen Arap Emirlikleriniň paýtagty Abu-Dabi şäherinde boljak halkara nebitgaz sergisine we “ADIPEС-2018” maslahatyna görülýän taýýarlyk barada hasabat berdi. Oňa “Türkmengaz” döwlet konserniniň wekiliýeti gatnaşar.
Hormatly Prezidentimiz Gurbanguly Berdimuhamedow hasabaty diňläp, ägirt uly uglewodorod serişdelerine eýe bolan Türkmenistanyň energetika syýasatynyň ýurdumyzyň ýangyç-energetika toplumynyň hemmetaraplaýyn ösüşine, onuň dünýäniň energiýa ulgamyna köptaraplaýyn esasda we sazlaşykly goşulmagyna gönükdirilendigini belledi. Beýleki döwletler we dünýäniň işewür toparlary bilen ýola goýulýan işjeň hyzmatdaşlyk şol syýasatyň wajyp ugry bolup durýar. Döwletimiz bu gatnaşyklary hoşniýetli erk we özara bähbit esasynda ýola goýýar.
Türkmenistanyň BAE-de boljak foruma gatnaşmagynyň wajypdygyny belläp, döwlet Baştutanymyz bu iri gözden geçirilişde ýurdumyzyň diwarlygynyň ýokary guramaçylyk derejesiniň üpjün edilmegi babatda wise-premýere birnäçe tabşyryklary berdi. Munuň özi ýurdumyzyň ýangyç-energetika toplumynyň ýeten derejesini we senagat kuwwatlyklaryny aýdyň görkezmelidir hem-de dünýäniň işewür toparlaryny ýurdumyzda amala aşyrylýan iri taslamalar, şol sanda Türkmenistan — Owganystan — Pakistan — Hindistan gaz geçirijisiniň gurluşygy bilen tanyşdyrmalydyr.
Ministrler Kabinetiniň Başlygynyň orunbasary E.Orazgeldiýew ýurdumyzda alnyp barylýan möwsümleýin oba hojalyk işleriniň barşy barada hasabat berdi. Häzirki döwürde welaýatlarda gowaça agrotehniki kadalara laýyklykda ideg işleri, hatarara bejergisi geçirilýär, olara ösüş suwy tutulýar we mineral dökünler bilen iýmitlendirilýär. Daýhan birleşiklerinde we etraplaryň tehniki hyzmat edaralarynda oba hojalyk tehnikalarynyň bökdençsiz işini üpjün etmek boýunça zerur çäreler amala aşyrylýar.
Daşoguz welaýatynda şaly ekmek işi doly tamamlandy. Lebap welaýatynda bolsa bu iş tamamlaýjy tapgyrda dowam edýär.
Hormatly Prezidentimiz hasabaty diňläp, möwsümleýin oba hojalyk işleriniň ýokary hilli we öz wagtynda geçirilmegi babatda wise-premýere birnäçe tabşyryklary berdi. Döwlet Baştutanymyz ýurdumyzyň suw serişdeleriniň netijeli ulanylyşyna, obasenagat toplumynda suwdan rejeli peýdalanmagyň öňdebaryjy tehnologiýalaryny, ekerançylyk meýdanlaryny suwarmagyň ylmy taýdan esaslandyrylan usullaryny giňden ulanmak bilen baglanyşykly meselelere aýratyn üns bermegi tabşyrdy.
Bu ugurda amala aşyrylýan işler obasenagat toplumynyň mundan beýläk-de sazlaşykly ösüşine, oba hojalyk önümleriniň öndürilýän möçberiniň artdyrylmagyna, daşky gurşawy goramak boýunça wajyp wezipeleriň oňyn çözgüdine gönükdirilmelidir diýip, hormatly Prezidentimiz Gurbanguly Berdimuhamedow belledi.
Ministrler Kabinetiniň Başlygynyň orunbasary K.Durdymyradow gözegçilik edýän pudaklarynda alnyp barylýan işleriň ýagdaýy we dokma senagatynyň kärhanalaryny döwrebaplaşdyrmak boýunça durmuşa geçirilýän çäreler barada hasabat berdi.
Hasabatyň çäklerinde daşary ýurtlardan getirilýän harytlaryň ornuny tutýan önümleriň möçberini artdyrmak we senagat önümçiliginiň eksport möçberini köpeltmek hem-de dokma önümleriniň daşarky bazardaky bäsdeşlige ukyplylygyny ýokarlandyrmak maksady bilen milli ykdysadyýetimiziň gaýtadan işleýän iri pudaklarynyň önümçilik desgalaryny tehnologik taýdan enjamlaşdyrmak boýunça amala aşyrylýan işler barada habar berildi. Bu ugurda alnyp barylýan işler ýurdumyzyň senagat kuwwatlyklaryny has-da artdyrmaga, tutuş dünýäde uly isleg bildirilýän nah matalardan taýýarlanýan önümleriň täze görnüşlerini özleşdirmäge mümkinçilik berýär.
Hormatly Prezidentimiz Gurbanguly Berdimuhamedow ähli bellenen meýilnamalaryň we ýurdumyzy toplumlaýyn senagatlaşdyrmagyň çäklerinde dokma pudagyny ösdürmegiň täzeçil taslamalarynyň yzygiderli durmuşa geçirilmeginiň zerurdygyny belledi. Milli ykdysadyýetimiziň bu pudagy ägirt uly serişde mümkinçiliklerine eýe bolup, ýurdumyzyň gaýtadan işleýän senagatynyň möhüm ugurlarynyň biri hökmünde esasy orun eýeleýär. Ahal welaýatynda inçe süýümli pagtany gaýtadan işlemek boýunça ähli önümçilik ulgamyny özünde jemleýän täze dokma toplumlarynyň gurluşygy hakynda çözgüdiň kabul edilmegi munuň subutnamasydyr diýip, döwlet Baştutanymyz belledi hem-de wise-premýere pudaklaýyn maýa goýum taslamalarynyň bellenilen möhletde durmuşa geçirilmegi bilen baglanyşykly meseleleri yzygiderli gözegçilikde saklamagy tabşyrdy.
Ministrler Kabinetiniň Başlygynyň orunbasary D.Amangeldiýew gözegçilik edýän ulgamlaryndaky işleriň ýagdaýy hem-de milli Liderimiziň ozal beren tabşyryklarynyň, şol sanda energetika pudagyny mundan beýläk-de ösdürmek baradaky tabşyryklarynyň ýerine ýetirilişi hakynda hasabat berdi.
Milli Liderimiz Gurbanguly Berdimuhamedow döwletimiziň goldaw bermeginde Türkmenistanyň elektroenergetika pudagynda häzir hereket edýän elektrik beketlerini döwrebaplaşdyrmaga hem-de täze, döwrebap gazturbinaly elektrik beketlerini gurmaga gönükdirilen giň möçberli taslamalaryň amala aşyrylýandygyny, elektrik geçiriji ulgamlaryň çekilýändigini, paýlaýjy elektrik beketleriniň onlarçasynyň gurulýandygyny, paýtagtymyzyň, ýurdumyzyň beýleki şäherleriniň we ilatly ýerleriniň energiýa üpjünçilik ulgamynyň täzelenýändigini nygtady.
Döwlet Baştutanymyz goşmaça kuwwatlyklary işe girizmek meseleleri barada durup geçip, bu ugurda işleri dowam etmegiň wajypdygyny belledi. Munuň özi her ýyl elektrik energiýasyna artýan içerki islegleri doly kanagatlandyrmaga hem-de häzir hereket edýän we täze ugurlar boýunça onuň daşary ýurtlara iberilýän möçberini artdyrmaga mümkinçilik berer. Türkmenistan energetika ulgamynda halkara ähmiýetli iri taslamalary yzygiderli durmuşa geçirmek bilen, bu ugurda halkara hyzmatdaşlyk meselelerine ýokary derejede jogapkärli çemeleşýändigini görkezýär.
Hormatly Prezidentimiz pudaklaýyn taslamalar durmuşa geçirilende, iň täze tehnologiýalary, ýokary netijeli, ygtybarly enjamlary we serişdeleri ulanmagyň wajypdygyny nygtap, wise-premýere anyk görkezmeleri berdi.
Soňra Ministrler Kabinetiniň Başlygynyň orunbasary M.Çakyýew gözegçilik edýän pudaklarynyň kärhanalarynyň işini mundan beýläk-de kämilleşdirmek, döwrebaplaşdyrmak, maddy-enjamlaýyn binýadynyň üstüni döwrebap ulaglar bilen ýetirmek boýunça geçirilýän işler barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, okgunly ösýän paýtagtymyzyň hem-de welaýatlaryň sazlaşykly durmuşyny üpjün etmegiň köp şertlerden ybaratdygyny belledi. Şolaryň biri-de awtoulaglaryň gatnawyny kadaly guramak bilen baglydyr. Milli Liderimiz Aşgabatda hem-de ýurdumyzyň ähli sebitlerinde ulag gatnawlarynyň ýygylygynyň artýandygyny nazara almak bilen, olary guramaga we dolandyrmaga döwrebap usullar esasynda çemeleşmegiň möhümdigini belledi we wise-premýere ulaglaryň ähli görnüşlerinde ýolagçylara ýokary hilli hem-de medeniýetli hyzmat edilmegini üpjün etmek babatda anyk tabşyryklary berdi.
Soňra Ministrler Kabinetiniň Başlygynyň orunbasary Ç.Gylyjow gözegçilik edýän düzümlerinde alnyp barylýan işleriň ýagdaýy, Senagatçylar we telekeçiler birleşmesiniň agzalarynyň Aşgabat şäherinde hem-de «Awaza» milli syýahatçylyk zolagynda medeni-durmuş maksatly binalary we ýaşaýyş jaýlaryny gurmak bilen baglanyşykly alyp barýan işleri barada hasabat berdi.
Şunuň bilen baglylykda, Senagatçylar we telekeçiler birleşmesi tarapyndan Aşgabat şäheriniň Gurtly ýaşaýyş toplumynda ýaşaýyş jaýlaryny hem-de Awazada täze kottejler toplumyny gurmak boýunça taýýarlyk işleri dowam etdirilýär.
Şeýle hem wise-premýer ýurdumyzyň telekeçileriniň güýji bilen «Awaza» milli syýahatçylyk zolagynda gurulýan dynç alyş merkezli akwaparkyň gurluşygy hakynda hasabat berdi. Onuň gurluşygy tamamlaýjy tapgyra gadam goýdy.
Hormatly Prezidentimiz Gurbanguly Berdimuhamedow hasabaty diňläp, durmuş maksatly binalaryň gurluşygyna örän çynlakaý we jogapkärçilikli çemeleşmegiň zerurdygyny belledi. Milli Liderimiz döwlet syýasatynyň ileri tutulýan ugurlarynda göz öňünde tutulan taslamalaryň durmuşa geçirilmegine taýýarlygyň çäklerinde adamlaryň amatly durmuşy üçin hemme zerur şertleriň döredilmegine aýratyn ähmiýet berilmelidigini aýtdy.
Döwlet Baştutanymyzyň belleýşi ýaly, ýokary halkara ülňülerine laýyk gelýän hyzmatlar deňiz şypahanasyny döretmegiň maksatnamasynyň esasyny düzmelidir. Şu ugurda ähli gurulýan we gurulmagy meýilleşdirilýän desgalaryň gurluşygynyň hödürlenilýän hyzmatlaryň hiline möhüm üns berilmelidir. Milli Liderimiz bu babatda aýdyp, wise-premýere degişli görkezmeleri berdi.
Ministrler Kabinetiniň Başlygynyň orunbasary B.Abdyýewa döwlet Baştutanymyzyň garamagyna “Balkan welaýatynda Medeniýet hepdeligini geçirmek hakyndaky” Kararyň taslamasyny hödürledi.
Resminamada 2019-njy ýylyň 22 — 27-nji iýuny aralygynda Medeniýet hepdeligini Balkan welaýatynda geçirmek, şu maksat bilen guramaçylyk toparyny döretmek we onuň düzümini tassyklamak göz öňünde tutulýar.
Medeniýet we sungat ulgamynyň wekilleri özleriniň hünär baýramynyň şanyna hem-de beýik akyldar şahyr Magtymguly Pyragynyň şygryýet gününiň hormatyna guralýan dabaralara uly ruhubelentlik bilen taýýarlyk gördüler. Wise-premýer Ahal welaýatynda Medeniýet hepdeliginiň açylandygyny habar berdi. Medeniýet hepdeliginiň maksatnamasyna dürli konsertler, şygryýet agşamlary, dürli görnüşdäki sergiler, ylmy-amaly maslahatlar, sahnalaşdyrylan çykyşlar, welaýatyň medeni-taryhy ýadygärlikler boýunça syýahatlar, şeýle hem Döwlet sirkinde “Galkynyş” milli at üstündäki oýunlar toparynyň çykyşlary girizildi.
Hormatly Prezidentimiz bu döredijilik çäreleriniň ýurdumyzyň medeniýetiniň we sungatynyň gülläp ösüşiniň, milli ruhy mirasymyzy gorap saklamak we dünýäde giňden wagyz etmek boýunça alnyp barylýan netijeli işleriň aýdyň subutnamasydygyny nygtap, bu ulgamyň mundan beýläk-de ösüşini höweslendirýän we täze zehinleriň ýüze çykarylmagyna ýardam berýän bu döredijilik çäresiniň ähmiýetine ünsi çekip, hödürlenen resminama gol çekdi.
Milli Liderimiz Medeniýet hepdeliginiň çäreleriniň ýokary guramaçylyk derejesini üpjün etmegi tabşyrdy. Bu dabaralarda türkmen halkynyň özboluşly däp-dessurlary we ýörelgeleri, jebisligi hem-de Berkarar döwletimiziň bagtyýarlyk döwrüniň döredijilik kuwwaty öz beýanyny tapmalydyr diýip, hormatly Prezidentimiz bu babatda wise-premýere degişli tabşyryklary berdi.
Ministrler Kabinetiniň Başlygynyň orunbasary P.Agamyradow «Awaza» milli syýahatçylyk zolagynda Hazarýaka döwletleriň medeni-sport mekdep festiwalyny geçirmäge görülýän taýýarlyk meseleleri barada hasabat berdi.
Milli Liderimiziň başlangyjy esasynda ýurdumyzda şeýle çäreleriň guralmagy dost-doganlyk gatnaşyklarynyň berkidilmegini, halklaryň arasyndaky ynsanperwer hyzmatdaşlygyň netijeli häsiýete eýe bolmagyny, Bitarap Watanymyzyň häzirki taryhy eýýamda gazanýan üstünlikleriniň we türkmen halkynyň maddy-medeni gymmatlyklarynyň dünýäde wagyz edilmegine ýardam edýär.
Hormatly Prezidentimiz Gurbanguly Berdimuhamedowyň sport ulgamynda amala aşyrýan oňyn syýasaty halkara bileleşiginiň goldawyna we ykrarnamasyna eýe bolýar. Häzirki döwürde Hazaryň kenarynda geçirilmegi meýilleşdirilýän festiwala taýýarlyk görmek boýunça guramaçylyk işleri alnyp barylýar. Oňa ýurdumyzyň mekdep okuwçylary bilen bir hatarda, Gazagystanyň, Azerbaýjanyň, Eýranyň we Russiýanyň, şol sanda Dagystan Respublikasynyň, Galmyk Respublikasynyň we Astrahan oblastynyň mekdep okuwçylary gatnaşarlar.
Onuň maksatnamasyna sportuň alty görnüşi girizildi. Olar basketbol, guşakly göreş, woleýbol, kiçi futbol, stoluň üstünde oýnalýan tennis we küşt görnüşlerinden ybaratdyr. Şeýle hem festiwala gatnaşyjylar dürli döredijilik ukyplaryny görkezerler. Ýaşajyk myhmanlar üçin gyzykly we täsirli medeni maksatnama taýýarlanyldy.
Şunuň bilen baglylykda, döwlet Baştutanymyzyň garamagyna bu medeni-sport forumyny we onuň çäklerinde “Awaza — dostluk mekany” atly zehinli çagalaryň VI halkara festiwalyny geçirmek hakyndaky Kararyň taslamasy hödürlenildi.
Hormatly Prezidentimiz Gurbanguly Berdimuhamedow hasabaty diňläp, soňky ýyllarda Türkmenistanyň halkara derejesindäki dürli çäreleriň, şol sanda iri sport ýaryşlarynyň we döredijilik gözden geçirişleriniň geçirilýän merkezine öwrülendigini belledi.
Bu barada aýtmak bilen, milli Liderimiz myhmansöýer türkmen topragynda Hazarýaka döwletleriň ýaş nesillerini bir ýere jemlejek festiwalyň oňa gatnaşyjylar üçin ýatdan çykmajak wakalara öwrülmegi hem-de dostlugyň we parahatçylygyň baýramy hökmünde bellenilmegi üçin ähli zerur tagallalaryň edilmelidigini belledi.
Döwlet Baştutanymyz degişli Karara gol çekip, forumyň ýokary guramaçylyk derejesini üpjün etmek, çagalaryň oňaýly dynç almagy, saglygyny berkitmegi üçin zerur şertleri döretmek boýunça wise-premýere birnäçe tabşyryklary berdi.
Hormatly Prezidentimiz wezipe borçlaryny talabalaýyk ýerine ýetirmän, işde goýberen kemçilikleri üçin wise-premýer P.Agamyradowa, sport we ýaşlar syýasaty ministri D.Gulgeldiýewe hem-de Aşgabat şäheriniň häkiminiň orunbasary A.Dowwaýewa käýinç yglan edip, degişli Buýruklara gol çekdi.
Ministrler Kabinetiniň Başlygynyň orunbasary, daşary işler ministri R.Meredow Araly halas etmegiň Halkara gaznasyny (AHHG) esaslandyryjy döwletleriň Baştutanlarynyň Türkmenistanda geçirilmegi meýilleşdirilýän sammitine görülýän taýýarlyk barada hasabat berdi.
Şunuň bilen baglylykda, wise-premýer, daşary işler ministri hormatly Prezidentimiz Gurbanguly Berdimuhamedowa Türkmenistanyň AHHG-de başlyklyk etmeginiň meýilnamasyny durmuşa geçirmek boýunça amala aşyrylýan işler hem-de 2017 — 2018-nji ýyllarda geçirilen degişli çäreler barada habar berdi. Daşary işler ministrligi tarapyndan ýurdumyzyň beýleki döwlet edaralary bilen bilelikde öňde geçiriljek sammitiň gün tertibiniň taslamasy işlenip taýýarlanyldy, onuň netijeleri boýunça kabul edilmegi göz öňünde tutulýan resminamalaryň taslamalaryny taýýarlamak boýunça çäreler görülýär.
Milli Liderimiz hasabaty diňläp, Türkmenistanyň AHHG-de başlyklyk etmegine örän jogapkärli çemeleşýändigini nygtady we Aral ýakasynda durmuş-ykdysady hem-de ekologiýa ýagdaýyny gowulandyrmak, suw serişdelerini rejeli ulanmak we bu sebitde daşky gurşawy goramagyň ýokary derejesini üpjün etmek boýunça özara hyzmatdaşlygy has-da pugtalandyrmagy we giňeltmegi esasy maksat hökmünde kesgitledi. Ýurdumyz bu ugurda öňde goýlan wezipeleri çözmäge Durnukly ösüş maksatlaryna ýetmek bilen baglylykda garaýar.
Türkmen tarapy bu meselelerde işjeň orun eýelemek bilen, anyk başlangyçlaryň ençemesini, şol sanda Aral deňzi sebiti üçin BMG-niň Ýörite maksatnamasyny işläp taýýarlamak we Aral meselesini Birleşen Milletler Guramasynyň işiniň aýratyn ugruna öwürmek boýunça başlangyçlary öňe sürdi.
Hormatly Prezidentimiz Gurbanguly Berdimuhamedow AHHG-ni dörediji döwletleriň Baştutanlarynyň sammitiniň ýokary derejede guralmagyny hem-de geçirilmegini üpjün etmegi tabşyryp, onuň netijeleri boýunça gaznanyň işini kämilleşdirmäge, häzirki döwrüň ählumumy işlerinde eýeleýän oňyn ornuny has-da ýokarlandyrmaga gönükdirilen anyk we möhüm çözgütleriň kabul ediljekdigine ynam bildirdi.
Hasabatyň çäklerinde wise-premýer, daşary işler ministri “Türkmenistanda çagalaryň hukuklaryny durmuşa geçirmek boýunça 2018 — 2022-nji ýyllar üçin hereketleriň Milli meýilnamasynyň” taslamasyny taýýarlamak boýunça ýerine ýetirilýän işler barada hem habar berdi. Ol degişli ministrlikleriň, edaralaryň we guramalaryň gatnaşmagynda ÝUNISEF-iň ýurdumyzdaky wekilhanasy bilen bilelikde Türkmenistanyň BMG-niň çaganyň hukuklary baradaky Konwensiýasyndan, beýleki köp sanly halkara ylalaşyklardan we şertnamalardan gelip çykýan borçnamalaryny ýerine ýetirmek boýunça netijeli işleri dowam etdirmek maksadynda işlenip taýýarlanyldy.
Şunuň bilen baglylykda, ýurdumyzyň ösüp gelýän nesliň abadançylygy barada hemmetaraplaýyn alada etmegiň döwlet syýasatynyň ileri tutulýan ugurlarynyň biridigini yglan etmek bilen, bu ugurda ÝUNISEF, BMG-niň Ösüş maksatnamasy, Bütindünýä Saglygy Goraýyş Guramasy, Ilat gaznasy we BMG-niň beýleki düzümleri bilen ýakyndan hyzmatdaşlyk edýändigi bellenildi.
Hormatly Prezidentimiz Gurbanguly Berdimuhamedowyň baştutanlygynda çagalaryň hukuklarynyň doly berjaý edilmegini üpjün etmek boýunça toplumlaýyn çäreler görülýär, degişli maksatnamalar amala aşyryldy.
Milli Liderimiz ýaş türkmenistanlylaryň hemmetaraplaýyn sazlaşykly ösmegi, ukyplarynyň hem-de zehinleriniň doly durmuşa geçirilmegi, beden we ruhy taýdan sagdyn, bilimli hem-de giň gözýetimli ýaş nesli terbiýelemek üçin ähli şertleri döretmek meseleleriniň döwletimiziň mundan beýläk hem üns merkezinde boljakdygyny nygtap, “Türkmenistanda çagalaryň hukuklaryny durmuşa geçirmek boýunça 2018 — 2022-nji ýyllar üçin hereketleriň Milli meýilnamasynyň” taslamasyny makullady. Hormatly Prezidentimiz Gurbanguly Berdimuhamedow ony tassyklamak hakynda degişli Karara gol çekip, bu Milli meýilnamanyň yzygiderli ýerine ýetirilmegini üpjün etmegi hem-de daşary ýurtly hyzmatdaşlar, ilkinji nobatda bolsa, BMG-niň esasy edaralary bilen netijeli hyzmatdaşlygy has-da ösdürmek boýunça işleri dowam etmegi tabşyrdy.
Soňra wise-premýer, daşary işler ministri 2020-nji ýylda Ýaponiýanyň Tokio şäherinde geçiriljek XXXII Tomusky Olimpiýa oýunlaryna Türkmenistanyň milli ýygyndy toparynyň taýýarlygyny üpjün etmek meselesi barada hasabat berdi.
Hormatly Prezidentimiz Gurbanguly Berdimuhamedowyň hemmetaraplaýyn goldaw bermegi we taýsyz tagallalary bilen sporty işjeň ösdürmek hem-de bu ulgamda halkara hyzmatdaşlygy giňeltmek, türkmen türgenleriniň sport ussatlygyny kämilleşdirmek, sebit we dünýä derejesindäki ýaryşlarda üstünlikli çykyş etmegi üçin ähli şertler we mümkinçilikler döredilýär.
Döwlet Baştutanymyz şu ýylyň aprel aýynda Türkmenistanyň ýygyndy toparlarynyň XXXII Tomusky Olimpiýa oýunlaryna netijeli taýýarlyk görmegine gönükdirilen Karara gol çekdi. Häzirki wagtda bu ugurda degişli işler alnyp barylýar. Bu işi yzygiderli geçirmek maksady bilen, milli Liderimiziň garamagyna düzüminde degişli ministrlikleriň, pudaklaýyn dolandyryş edaralarynyň we beýleki düzümleriň ýolbaşçylary bolan Guramaçylyk toparyny döretmek boýunça teklip hödürlenildi.
Hormatly Prezidentimiz Gurbanguly Berdimuhamedow soňky ýyllarda türkmen türgenleriniň halkara ýaryşlaryna işjeň gatnaşýandyklaryny, şolarda baýrakly orunlary eýeleýändiklerini we medallara, şol sanda altyn medallara eýe bolýandyklaryny belläp, ýurdumyzyň sportunyň bütin dünýädäki abraýyny has-da pugtalandyrmak we ýokarlandyrmak, ony hil taýdan täze derejä çykarmak boýunça toplumlaýyn çäreleriň görülmeginiň zerurdygyny nygtady.
Döwlet Baştutanymyz Tokio şäherinde geçiriljek XXXII Tomusky Olimpiýa oýunlaryna Türkmenistanyň ýygyndy toparyny ýokary derejede taýýarlamak maksady bilen, guramaçylyk toparyny döretmek hakyndaky Karara gol çekdi we onuň netijeli hem-de sazlaşykly işlemegini üpjün etmegi tabşyrdy.
Mejlisiň Başlygy G.Mämmedowa döwletimiziň kanunçylyk-hukuk binýadyny has-da kämilleşdirmek, täze kanunçylyk namalaryny ilata düşündirmek boýunça parlamentiň alyp barýan işleri barada habar berdi.
Türkmenistanyň Halk Maslahatynyň birinji mejlisine ýokary guramaçylyk derejesinde taýýarlyk görmek we geçirmek maksady bilen, ýurdumyzyň Mejlisi degişli resminamalaryň taslamalaryny taýýarlaýar, umumymilli forumyň gün tertibiniň meseleler boýunça raýatlarymyzdan gelip gowuşýan teklipleri öwrenýär.
Hormatly Prezidentimiz Gurbanguly Berdimuhamedow ýurdumyzyň durmuş-ykdysady özgertmeler ýoly bilen öňe gitmegine, kanunçykaryjylyk işinde oňyn halkara tejribesini ulanmaga gönükdirilen wezipeleri çözmekde Mejlisiň yzygiderli we netijeli işlemeginiň möhümdigini nygtady.
Döwlet Baştutanymyz Halk Maslahatynyň birinji mejlisine taýýarlyk görmek baradaky meselä ünsi çekip, gün tertibiniň ähli meseleleriniň hem-de oňa gatnaşjaklaryň garamagyna hödürlenjek resminamalaryň üstünde içgin işlemegiň wajypdygyny belledi. Milli Liderimiz döwlet ähmiýetli, giň möçberli işe ilatymyzyň ähli gatlaklarynyň wekillerini giňden çekmek maksady bilen, öňümizdäki forumyň ýurdumyzy dolandyrmak meselelerinde ata-babalarymyzyň toplan baý taryhy tejribesini we milli aýratynlyklary nazara almak bilen geçirilmelidigini aýtdy.
Türkmenistanyň Ministrler Kabinetiniň mejlisinde başga-da birnäçe meselelere garaldy hem-de şolar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow mejlisi tamamlap, oňa gatnaşyjylara berk jan saglyk, maşgala abadançylygyny we uly üstünlikleri, “Türkmenistan — Beýik Ýüpek ýolunyň ýüregi” diýlip yglan edilen ýylda berkarar Watanymyzyň ähli halkyna gülläp ösüş arzuw etdi.
©Seýsmiki Taýdan Durnukly Gurluşygyň Ylmy-Barlag Instituty


text:
Resul Pawlus serhoşluk babatda Hudaýyň duýduryşyny şeýle ýazdy: «Ýa-da adalatsyz- laryň Hudaýyň Patyşalygyny miras alma- jakdygyny bilmeýärsiňizmi? Aldanmaň, Hudaýyň Patyşalygyny ne ahlaksyzlar, ne but- parazlar, ….. ne beçebazlar, ne ogrular, ne açgözler, ne arakkeşler, ne agzy paýyşlar, ne- de talaňçylar miras alar» (1 Korintos. 6:9-10).
UMYT
Ýokarda berlen duýduryşdan soň, Kor- infda ejir çeken mesihiniň hakyky halas bol- magy babatdaky ýazgy gelýär: «Siziň hem käbirleriňiz şeýlediňiz, ýöne ýuwuldyňyz, mukaddes edildiňiz, Rebbimiz Isa Mesihiň ady bilen, Hudaýymyzyň Ruhy arkaly aklan- dyňyz» (1 Korintos. 6:11). Resul Pawlusyň hatyny okan her bir adamyň Hudaýyň arak- keşlige garşy serişdesinden peýdalanandygy şundan mälimdir. Gürrüň başga-da köp mysal- lardan durýar, ýagny düzedip bolmajak arak- keşler öz ýüreklerinde işlän Mukaddes Ruhuň üsti bilen doly halas boldular.
SERIŞDE
Bu serişdäniň gerekli täsir etmegi üçin, özüňiň doly alaçsyzdygyňy boýun almaly. Adatça, arakkeşler geljekde haçan hem bolsa bir gün özlerine erk edip bileris öýdüp pikir edýärler. Emma, adamyň özüni özi halas edip bilmeýär. Hiç kim özüni özi halas edip bilmez. Hudaýyň serişdesi — bu Onuň Ogly Reb Isa Mesihe iman etmekdir. Ine, resul Pawlus Isa Mesihiň güýji barada näme aýdýar: «Özümi güýçlendirýän Mesih arkaly her zady etmegi başarýaryn» (Filip. 4:13). Isa doglanda perişde şeýle diýdi: «…Onuň adyna Isa dakarsyň, çünki Ol Öz halkyny günälerinden halas eder.» (Matta 1:21). Günäden diňe Isa Mesih halas edip biler. Onuň Özi günäsiz ýaşady we her bir günäden ýeňiş gazandy. Ölümiň güýjünden halas bolar ýaly, Ol günäsiz öldi. Ol ölümden direldi, munuň bilen Ol Özüniň Hudaýlyk güýjüni ýene bir gezek subut etdi. Ol göge Hudaýyň ýanyna baryp, Özünden kömek sorap ýüz tutýan günälileriň ýüreginde we kalbynada işlemek üçin Mukaddes Ruhy iberdi.
Dowamyny okamak uchin shu linke basyng!!!


text:
Prezident Rejep Taýyp Erdogan türkleri öz tygşytlan dollarlaryny we ýewrolaryny türk lirasyna öwürmäge çagyrdy. Ol munuň ýurduň milli puluny goldamak we, öz sözleri bilen aýdylanda, “daşary ýurt alyş-çalyş dildüwşüklerine” garşy durmak üçin gerekdigini aýdýar.
“Ýassyklarynyň aşagynda dollary we ýewrosy bolan doganlarym, gidiň we puluňyzy lira inwestisiýa ediň. Biz bu dildüwşügiň öňüni bilelikde alarys” diýip, Erdogan 26-njy maýda Erzurum şäherindäki ýygnanyşykda aýtdy.
Prezident bu çykyşyny Türkiýäniň 24-nji iýuna bellenen irki prezident we parlament saýlawlarynyň öňündäki saýlaw ýygnanyşyklarynyň çäginde etdi.
Türkiýäniň milli puly bolan lira geçen aýda dollaryň garşysynda 16% çemesi gymmatyny ýitirdi.
Merkezi bankyň 23-nji maýda gören adatdan daşary çäreleri liranyň gymmatyny belli bir derejede dikeltmäge kömek etdi.
Türk häkimiýetleri liranyň hümmetini ýitirmegini ady aýdylmadyk daşarky güýçleriň ýurdy gowşatmak üçin gurnan “dildüwşügi” hökmünde düşündirdiler.
"Eger-de maliýe sektory şu hili oýunlary oýnap, biziň maýdarlarymyza we işewürlerimize garşy dursa, siz özüňiziň has köp ýitgi çekjegiňizi biliň” diýip, Erdogan öz ýygnanyşygynda aýtdy.


text:
Iphone ýada Ipad enjamlara programma ýüklemek android enjamlara garanyňda çylşyrymly görünýän bolsada, aslynda android enjamlara programma ýükläniň ýaly gaty çylşyrymly däldir.
Eger Iphone ulanyp, içine hiç hili programma ýükläp bilmän öwrenmek isleýän bolsaň üns berip okamagyňy maslahat berýän.
Iphone-a programma ýüklemek üçin gerekli bolan zatlar:
- Wifi ýada Mb köp bolan internet paket.
- App Store
Iphone-a programma ýüklemek üçin telefonyňyzdan App Store hyzmatyny ulanyň. App store giriň we almak isleýän programmaňyzy tapyp ýüklemek düwmesine basyň.
Ýükle basnyňyzdan soňra size aşakdaky ýaly bildiriş geler. Siz “Sozdat Apple Id” basyň.
Soňra sizden email poçtaňyzy ýazmagyňyzy sorar. Öz adyňyza bolan email poçtaňyzy ýazyň we aşagyndan täze 8 harpdan bolan parol ýazyň we iň aşdakdan 3 sany sorag saýlap dogry jogaby ýazyp dowam ediň.
Soňraky sahypa dowam etmek üçin siziň ýokardaky ýazan email salgyňyza tassyklamak üçin Url salgy iberiljekdir. Bu sahypadan çykman poçtaňyza giriň we email poçtaňyzy tassyklaň soňra NEXT düwmä basyň.
Soňraky sahypada sizden töleg üçin we özüňize degişli maglumatlary sorajakdyr. Ilki Oplaty bölümünde NET diýiň. Ondan aşakdaky boş ýerlere soraýan zatlaryny ýazyň (adyňyz salgyňyz we şm)
Iphone üçin programmalary App store üsti bilen ýükläp bilersiňiz. App store-ny ulanmak üçin siziň Apple ID-iňiz bolmalydyr. Ýokarda siz Apple Idini nähili almalydygyny öwrendiňiz. Apple Id alanyňyzdan soňra siz islän wagtyňyz internede girip App Storeden gerekli programmaňyzy ýükläp bilersiňiz
Eger düşünmedik ýeriňiz bolsa täze açylan şu saýtymyza registrasoýa bolup ýazyp bilersiňiz https://owrenmeli.com
1,265 gezek okaldy


text:
Türk Daşary Syýasatyna Syn 21
Eýranyň Wise-prezidenti Ali Ýunusiniň “Azeriler türkçe gepleşýän parsdyr” diýlen beýanaty bermegi Eýranda täze bir dartgynlyk emele getirdi
Geçen hepdelerde Eýranyň Wise-prezidenti Ali Ýunusiniň “Azeriler türkçe gepleşýän parsdyr” diýlen beýanaty bermegi Eýranda täze bir dartgynlyk emele getirdi. Biz hem gepleşigimiziň bu sanynda Eýrandaky türkler we meseläniň türk daşary syýasatyna bolan täsirlerini analiz etmekçi.
Atatürk uniwersitetiniň Halkara gatnaşyklar bölüminiň ylmy işgäri, Dr. Jemil Dogaç Ipegiň mesele baradaky synyny dykgatyňyza ýetirmekçi.
Eýranyň Wise-prezidenti Ali Ýunusiniň “Azeriler türkçe gepleşýän parsdyr” diýlen beýanaty Eýran türklerinde berk reaksiýa döretdi. Şol wakadan soň Eýranyň Russiýa pars we rus dilleriniň iki taraply häsýetde ýurtdaky mekdeplerde “ikinji dil” hökmünde öwredilmegini teklip etmegi eýranly türkleriň garşylygyna sebäp boldy.
Eýranyň Mejlisiniň Urumiýeden halk deputatlary Nadir Gazipur we Hadi Bahadyr Eýranyň Prezidenti Hasan Ruhana ýüzlenip hat ýazdylar. Ýunusiniň beýanatyna reaksiýa bildirilýän hata 50 sany asly türk bolan halk deputaty gol goýdy. Ýunusiniň beýanatynyň ýurduň howpsyzlygyna zyýan ýetirýändigi barada aýdylýan hatda Eýranda dürli halklaryň ýaşaýandygy, gurhanda beýan edilmegine halk tapawudynyň goýulmagynyň ýerliksizdigi nygtalýar. Milletiň diline hyýanat etmegiň şol millete hyýanat etmek manysyny aňladýandygyna üns çekilýän hatda, her bir kowumyň iň gymmatly baýlygynyň dili bolandygy nygtalýar.
Mälim bolşy ýaly geçen ýyllarda Eýranda dürli sebäplerden türk-pars dartgynlygy ýüze çykypdy. 2006-njy ýylda Eýranda döwlete degişli gazetlerden birinde neşir edilen karrikaturada türk dilinde gepleýän mör-möjegiň suraty çekilipdi. Şeýle-de şol “mör-möjekleriň dilleriniň düşnüksizdigi we eýranlylar ýurtlaryny söýýän bolsalar hajathana buşugman olary öldürmelidigini” ýazypdy. Şol gödek karrikatura Töwriz ýaly türkleriň köpçülikleýin ýaşaýan şäherlerinde berk reaksiýa bildirilipdi. Millionlarça adamyň gatnaşan demonstrasiýalarynyň netijesinde döwlet şol gazeti ýapyp, günäkärleri tussag edipdi. Emma gijigen ötünç halky köşeşdirmedi. Döwletiň wakalar ýarag bilen çäre görmegi bilen gutaran protestlerde 50-den gowrak adam pida bolupdy, ýüzlerçe adam ýaralanypdy. Şol wakalardan on ýyl soň 2015-nji ýylda ýene şuňa meňzeş neşir bilen türkler kemsildi. Eýranyň döwlet teleýaýlymynda türkleri kemsidiji sözler berildi. “Fitile” atly şol gepleşikde türk ataly-ogul bolýan myhmanhanasynyň erbet ysyndan biynjalyk bolýar. Myhmanhananyň gullukçysy bolsa ataly-ogulyň agzynyň porsaýandygyny aýdýar. Şeýle-de; ataly-ogulyň dişlerini tuwalet çotkasy bilen ýuwandygy aýlawly görnüşde beýan edilýär. Şol sahnalar Eýranda we dünýäniň çar tarapynda ýaşaýan türkleriň berk garşylygyna sebäp boldy. Şol wakalardan üç ýyl soň Ýunusiniň beren beýannamasy Eýranda bu meseleden degişli netijäniň çykarylmandygyny görkezýär.
Eýran türkleri 30 milliondan gowrak ilaty bilen Eýranda parslar bilen bilelikde iň güýçli halk. Türkler geosyýasy ýerleşişi, jemgyýetçilik-medeni gurluşy, ykdysady güýji we ilat potensialy taýdan Eýranda başdan geçirilýän syýasy özgerlişikleriň başyny çekýär.
10-11-nji asyrlarda Seljuk döwletine tabynlykda oguzlaryň Azerbaýjana eden göçleri sebitde uly türk ilatynyň emele gelmegini üpjün etdi. 1501-nji ýylda Safewi döwletiniň gurulmagy bilen sebitiň halklarynyň şahsyýeti özgermäge başlaýar. Merkezi Azerbaýjanda gurlan şol dolanşyk ulgamy Eýrana sebitleýin güýç aýratynlygyny getirýär. Şeýle-de esasy bölegi sünnilerden emele gelýän halkara şaýy messebini kabul etdirýär. Sebitde soňky ýyllarda höküm süren Afşar we Gajar hanadanlarynyň döwründe-de türklük düşünjesi hem-de şaýy messebi güýjüni goramaga dowam edýär.
Eýranda asyrlaryň dowamynda höküm süren türk hanadanlarynyň dolanşygy 20-nji asyryň birinji çarýeginde synýar. Onuň ýerine asly pars bolan Pehlewiler döwri başlaýar. Şol özgerlişik Eýran türkleri taýdan esasy öwrülşik nokadyny emele getirýär. Şol döwürde türkler dürli çäklendirmelere sezewar bolýar. Pehlewi döwründe kabul edilen parslaşdyrma ideologiýasy sebitde ýaşaýan türkler üçin şahsyýetlerini ýaňadandan dikeltme we režime garşy özüni tanatma tagallasyny emele getirýär. Şanyň agdarylmagyna goşant goşan türkler, yslam ynkylabynyň hem başyny çeken toparlardan biri boldy.
Türkler häzirki döwürde-de Eýranyň syýasatynda we ykdysadyýetinde güýçli orun eýeleýar. Emma türkçäniň resmi dil bolmazlygy, türkçe bilim almagyň gadagan bolmagy ýaly sebäplerden wagtal-wagtal Eýranyň hökümeti bilen düşnüşmezlikler ýüze çykýar.
Eýrandaky türkleri haýsydyr bir ýurtdaky azlyk hökmünde görmek mümkin däl. Eýsem 1000 ýyldan bäri Eýranyň syýasy taryhyndaky wakalaryň şekillenmeginde türkleriň uly goşandy bardyr. Pars we türk medeniýeti hem Eýranyň içinde hem-de Eýranyň daşynda eriş-argaç bolup geçýär. Şol iki gadymy medeniýetiň biri-birine uly goşandy boldy. Halklaryň agzybir ýaşamaklary üçin birek-birege sylaşykly çemeleşmekleri hökmany. Eýran taryhy we tejribeli döwlet. Ene dilde bilim we neşirýat erkinligi döwrebap dünýäde başlangyç adam hukuklary. Eýdan döwletiiň türk dilinde bilim we neşirýat baradaky isleglerini kanagatlandyrmagy diýseň ýerlikli bolar. Ol hem Türkiýe-Eýran gatnaşyklar hem-de sebitiň durnuklylygy üçin möhüm goşant goşar.


text:
Wise-prezident Fuat Oktaý ertir Ekwatorial Gwineýa sapar gurar
Türkiýäniň Wise-prezidenti Fuat Oktaý Türkiýä Respublikasyna wekilçilik edip, Ekwatorial Gwineýa Respublikasynyň Garaşsyzlygynyň 50-nji ýyllygy bilen bagly dabaralara gatnaşmak üçin bu ýurda sapar gurar
Alynan maglumata görä Fuat Oktaý, saparynyň çäginde Ekwatorial Gwineýanyň Prezidenti Teodoro Obiang Nguema Mbasago bilen duşuşyk geçirer.
Saparda Prezident rejep Taýýip Erdoganyň 2014-nji ýylda Ekwatorial Gwineýa guran sapar bilen barha özgermäge başlan ikitaraplaýyn gatnaşyklary ele almagyna we sebitleýin meseleler boýunça pikir alyşmagyna garaşylýar.
Fuat Oktaý mundan başgada dabara gatnaşan beýleki ýurtlaryň liderleri bilen ikiçäk duşuşyklar geçirer, Ekwatorial Gwineýadaky türk raýatlar we türk maýdarlar bilen hem duşuşyk geçirer.


text:
Forumyň mowzugyny repost et Shu gun sheyle goshgy yazasym ge
Saña söýgim hiç aydasym gelenok dertlerime dert goşular añlasañ.
Gyz mertebam keserilyar öñümde
Naderin men öz dünýäñe almasañ
Maña üýtgeşikdiñ ençe ýigitden
(Soramañ siz menden özge barada )
Saña beýle öwrenşerin öýtmandim Diñe dostluk goýsakda biz arada.
Ýalbaryplar dileýarin Alladan
Ömür ýarym bolmajagy söýdurme Hoş sözumi bir ýigide aýaýyn.
Gury söýgä gyz başymy köýdirme
Bolsun päk geçmişim bagtyma direg
Sowgadym bolmasyn ýaradar ýürek
Päkize ýigide ýar bolmak üçin
Özümiñ päkize bolmagym gerek.
Şu gün şeýle goşgy ýazasym gelýä
Bagyşla!
Bagyşla meni poeziýa!
Eneş 02.10.2018


text:
Berkarar döwletiň bagtyýarlyk döwründe Garaşsyz, hemişelik Bitarap Watanymyz syýasy, ykdysady, medeni taýdan örän ýokary depginler bilen günsaýyn ösýär, halkymyzyň ýaşaýyş-durmuş derejesi barha ýokarlanýar. Bu beýik ösüşleriň sakasynda bolsa Hormatly Prezidentimiz Gurbanguly Berdimuhamedowyň “Döwlet adam üçindir” diýen baş ideýalogiýasynyň esasynda parasatlylyk bilen ýöredýän içeri we daşary syýasaty ýatyr. Hormatly Prezidentimiz dünýä ýaň salýan, ýurdumyzy jenneti mekana öwürýän döwrebap reformalarynyň, il-ýurt bähbitli başlangyçlarynyň, beýik tutumlarynyň başyny “Türkmenistanda bilim ulgamyny kämilleşdirmek hakynda” Permanyndan we “Bilim-terbiýeçilik edaralarynyň işini kämilleşdirmek hakynda” Kararyndan başlady. Bu özgertmelere laýyklykda ösüp gelýän ýaş nesli milli ruhda terbiýelemek, saglygyny goramak, çagalaryň we ýaşlaryň bilim we dynç almagy üçin doly şertleri döretmek, siwilizasiýanyň häzirki zaman düzgünlerini özleşdirmeklerini gazanmak ýaly wezipeler Hormatly Prezidentimiziň bilim syýasatynyň binýat esasy bolup durýar. Türkmenistanyň Prezidentiniň: “Her bir döwletiň binýadynyň berkligi, ösüşiniň ýokary depgini, ýaşaýyş-durmuş derejesi alnyp barylýan bilim-ylym syýasaty bilen berk baglydyr” diýen dana sözleri hem munuň şeýledigine şaýatlyk edýär we ony dolulygyna tassyklaýar. Geljegimiz bolan ýaş nesilleri döwrebap bilim we milli terbiýe bermek üçin berilýän uly ünsi, bimöçber aladany ýurdumyzyň çar künjeginde görmek bolýar. Gurulýan ähli amatlyklary bolan, döwrebap köşk ýaly çagalar baglary, orta, ýörite orta, ýokary okuw mekdepler bagtyýar nesillerimiziň hyzmatynda bolup, olaryň kämil, döwrebap bilimli we milli terbiýeli watansöýüji, ilhalar ynsanlar bolup ýetişmeklerine hyzmat edýär. Bu bilim ojaklarynda üpjün edilen dünýäniň iň ösen döwletlerinde öndürilen döwrebap tehnologiýalar bolsa bilim-terbiýeçilik işgärleriniň döredijilikli zähmet çekmegine ýardam edýär. Mähriban Prezidentimiziň aýratyn hem toplumlaýyn gurduran bilim şäherçeleri dünýä halklaryny haýrana goýýan, nusgalyk edilen beýik işdir. Muňa ykdysadyýet, medeniýet, nebit-gaz, sport şäherçeleri..., şeýle hem ýaňy-ýakynda gurlup ulanylmaga berlen Jemagat hojalygy instituty, her welaýatda gurlan ulanylmaga berlen saglygy dikeldiş okuw-terbiýeçilik toplumlaryny aýdyň mysal edip bileris.
Ähli ajaýyp şertleri döredip beren Gahryman Prezidentimiziň bagtyýarlyk döwründe döwletimiz tarapyndan ýaş nesillere dünýä derejesinde bilim bermek, milli ruhda terbiýelemek işi ýokary derejede alnyp barylýar. Arkadag Prezidentimiziň: “Nesillerimiziň bagtyýar ýaşamagy, olaryň hakyky watançy, ilhalar, päk ahlakly, merdana we halal adamlar bolup ýetişmekleri meniň baş aladamdyr” diýen parasatly sözleri bu meseläniň döwlet syýasatynda näderejede möhüm ähmiýet berilýändiginiň alamatydyr. Bu parasatly sözler her bir bilim-terbiýeçilik işi bilen meşgullanýan mugallymlara, alymlara, terbiýeçilere, ene-atalara ýolgörkeziji şamçyragdyr. Garaşsyz Türkmenistan döwletimiziň kabul edilen kanunlaryndan, hormatly Prezidentimiziň bu ugurda amala aşyrýan beýik özgertmelerinden görnüşi ýaly, bilim we terbiýe işi örän derwaýys iş bolup durýar. Çünki döwletiň geljegi, dowamat-dowamlylygy ýaş nesillere bagly. Olary watansöýüji, ýokary ahlakly, ilhalar, bilimli, terbiýeli bolup ýetişdirmek iň bir zerur, mukaddes işdir. Türkmenistan – Beýik Ýüpek ýolunyň ýüregi ýylynda her bir bilim-terbiýeçilik işgärleri bu mukaddes işi ak ýürekden berjaý edip, eziz Watanymyzyň abraýyna abraý goşmalydyr.


text:
Gwineýa(Gwineýa respublikasy sahypasyndan gönükdirildi)
Gwineýa Günbatar Afrikada ýerleşýän döwlet. Paýtagty — Konakry. 245857 km2 ilaty 7 mln 600 müň adam. Döwlet dili – fransuz dili. Pul birligi- gwineýa franky. Dini musulmançylyk – 854. döwlet gurluşy – respublika, baştutany prezident 8 welaýata bölünýär.
X-XI asyrda Gwineýanyň köp bölegi Altyn kenaryň düzümine girýärdi. XII asyrda Gana imperiýasy dargady. XIII asyrda onuň ornuna malinha halklary tarapyndan döredilen Mali imperiýasy döredi. Bu ýerde yslam dini giň ýaýrady. XVI asyra çenli Mali öz kuwwatyny çaklady. XVII asyrda fulbe döwleti döredi. XIX asyryň ortalarynda fransuzlar bilen fulba serdarlarynyň arasynda göreş başlandy. 1895-nji ýylda Gwineýa Fransuz, Günbatar Afrikasynyň düzümine girizildi. 1904-nji ýylda onuň serhedi dikeldildi. Ol 8 welaýatdan ybarat boldy: Sendan, Mawritaniýa, Gwineýa, Pil çünki kenarlary, Nigera, Dogomeý, Ýokary Wolta.
Birinji jahan urşy döwri Fransuz GünbatarAfrikasy Fransiýanyň azyk üpjün edijisi boldy. Iki jahan urşy aralygynda FGA-sy fransuzlar tarapyndan talanyldy, halky arzan işçi güýji hökmünde talanyldy.
1940-njy ýylyň Gorkut aýynda Fransiýanyň Germaniýa tarapyndan eýelenmegi bilen FGA-sy Wişileriň eline geçdi. Germaniýa bu ýerden pagta, kauçuk we kakao alyp gidýär.
1943-1945-nji ýyllarda FGA-sy iňlis amerikan gözegçiligi astyna düşdi. Ikinji jahan urşundan soň FGA-da milli azat edijilik hereket has-da güýçlenýär. 1946-njy ýylyň Garaşsyzlyk aýynda afrikaly wekilleriň maslahaty boldy.
Onda afrikan halkynyň agyr ýagdaýý baradaky mesele ilkinji gezek seredildi. Maslahatda Afrikanyň demokratik bileleşigi atly guramaçy döredi. Ol baknadarlyga garşy göreşýärdi. Bu gurama 1949-1950-nji ýyllarda fransuzlar tarapyndan yzarlanyp, öz işini üýtgetdi. 1957-nji ýylda “Afrikanyň garaşsyzlyk partiýasy” atly gurama döräp, ol diňe Gwineýa däl bütin Afrika özbaşdaklyk berilmegini talap edýär.
1958-nji ýylda Fransiýanyň ähli koloniýalarynda garaşsyzlyk ugrunda çykyşlar başlanýar. 1958-nji ýylyň Fransiýanyň 13 baknalygynda geňeş geçirilýär. Ilatyň garamagyna bir mesele goýulýar. Ol hem ýurduň özbaşdaklygyna ýa-da indiki dörediljek fransuz hyzmatdaşlygy atly birnäçe ýurdy özüne birleşdirýän Fransiýanyň ýolbaşçylygyndaky döwletleriň soýuzyna ses bermelidi. Fransiýa eger haýsy ýurduň halky özbaşdaklyga ses berse, onuň bilen hiç-hili gatnaşyk etmejekdigini aýdyp görkezýär. 1958-nji ýylyň Ruhnama aýynyň 28-de ähli fransuz 13 baknasynda geňeş geçirilýär. Onda diňe Gwineýanyň halky Senu Tureniň ýolbaşçylygynda özbaşdaklyga ses berýär.
1958-nji ýylyň Garaşsyzlyk aýynyň 20-de özbaşdaklygyny jar edýär. ilkinji prezidenti Seku Turen bolýar. Fransiýa beýleki 12 ýurduň hyzmatdaşlykda galanyna begenip, Gwineýany pes derejä getirmek üçin ähli fransuzlara Gwineýadan tiz çykmaga çagyrýar. Fransuzlar ähli döwlet arhiw dokumentlerini stanoklaryň işleýşi baradaky çyzgylary hem alyp gaýdýarlar. Gwineýa garşy ykdysady gabaw guraýar. Emma Gwineýanyň bu kyn döwri uzaga çekmedi. Ony SSSR goldady. Gwineýa beýleki Afrika baknalaryna görelde boldy.1960-njy ýylda Gwineýa birnäçe Günbatar döwletler bilen gatnaşygy ýola goýdy.
1965-nji ýýlda Fransiýa bilen ilçi gatnaşyklaryny ýola goýdy we ony döwlet agdarylyşygyna synanşykda aýyplady. 1977-nji ýylyň Alp Arslan aýynda Gwineýanyň şäherlerinde bidüzgünçilikler bolýar. Welaýat ýolbaşçylarynyň birnäçesi öldürilýär. 1976-njy ýylda Fransiýa bilen diplomatik gatnaşyklar dikeldildi.
1984-nji ýýlda Gurbansoltan aýynda polkownik Lansano Konteniň ýolbaşçylygynda harby gullukçylaryň topary gandöküşiksiz agdarlyşyk etdi. 1991-nji ýýlda täze konstitusiýa kabul edildi. 1993-nji ýylda ýurduň taryhynda ilkinji gezek köppartiýalylyk saýlaw boldy.
Lansano Konte prezident saýlanyldy. 1995-nji ýylyň saýlawynda ýene-de L/Konteniň “Birlik we ösüş” partiýasy ýeňiş gazanýar. 1996-njy ýylda Konte prezident tarapyndan bellenilýän premýer – ministr wezipesini girizdi.


text:
Jemgyýet
13.10.2018 | Täze söwda merkezi paýtagtyň durmuş-ýaşaýyş düzümleriniň üstüne goşuldy
Mälim bolşy ýaly, Türkmenistanyň Prezidenti Gurbanguly Berdimuhamedow şu ýylyň awgust aýynda paýtagtymyzyň Olimpiýa şäherçesiniň meýdanynda gurlan jaýlardaky öýleri şäher ilatyna bermek barada karar kabul etdi, şeýle hem söwda merkezini döretmek boýunça tabşyryk berdi, ol şu gün dabaraly ýagdaýda ulnamaga berildi.
09.10.2018 | Intellektual eýeçilik ulgamynda halkara okuw maslahaty
Şu gün “Arçabil” myhmanhanasynda “Uniwersitetlerde we ylmy-barlag institutlarynda intellektual eýeçilik syýasaty” atly halkara okuw maslahaty öz işine başlady. Maslahat Bütindünýä intellektual eýeçilik guramasy (BIEG) tarapyndan Türkmenistanyň Maliýe we ykdysadyýet ministrliginiň Döwlet intellektual eýeçilik gullugy bilen hyzmatdaşlykda guraldy.
09.10.2018 | Daşary işler ministrliginde ýaş diplomatlar üçin okuw maslahaty geçirildi
Şu gün Türkmenistanyň Daşary işler ministrliginde ýurdumyzyň ýaş diplomatlary üçin okuw maslahaty geçirildi. Onda esasy lektor hökmünde Awstriýa Respublikasynyň Wena Diplomatiýa akademiýasynyň professory Markus Kornprobst çykyş etdi.
09.10.2018 | Awazada halkara pudaklaýyn forum
Şu gün “Awaza” milli syýahatçylyk zolagynda “Syýahatçylyk we gezelenç” atly halkara syýahatçylyk sergisi açyldy. Onuň çäklerinde bu ulgamda hyzmatdaşlygy ösdürmegiň meseleleri boýunça maslahat geçirilýär.
08.10.2018 | Täze döwrebap obalar hem-de kärhanalar bilen ýurdumyzyň geljegi kemala gelýär
Gökdepe etrabynyň Köpetdag we Owadandepe geňeşlikleriniň çäklerinde täze döwrebap obalaryň hem-de Bäherden etrabynda çeper halyçylyk kärhanasynyň düýbüni tutmak dabaralary boldy.
06.10.2018 | Hormatly Prezidentimiz Gurbanguly Berdimuhamedow Hatyra güni mynasybetli çärelere gatnaşdy
Şu gün Türkmenistanda ähli uruşlaryň söweş meýdanlarynda wepat bolanlary hem-de 1948-nji ýylyň Aşgabat ýertitremesinde şehit bolanlary ýatlap, Hatyra güni bellenilýär.
03.10.2018 | «Awaza» milli syýahatçylyk zolagynda medeni-sport festiwaly açyldy
Şu gün «Awaza» milli syýahatçylyk zolagynda Hazarýaka döwletleriniň mekdep medeni-sport festiwalynyň açylyş dabarasy boldy.
02.10.2018 | «Türkmenistan — Beýik Ýüpek ýolunyň ýüregi» kitabynyň koreý dilindäki neşiri çap edildi
Hormatly Prezidentimiz Gurbanguly Berdimuhamedowyň «Türkmenistan — Beýik Ýüpek ýolunyň ýüregi» kitaby diňe biziň ýurdumyzda däl-de, daşary ýurtlarda hem uly meşhurlyga eýe bolup, dünýäniň köp dillerinde terjime edildi.
01.10.2018 | Türkmenistanyň raýatlygyna kabul edilen adamlara pasportlar gowşuryldy
Döwlet migrasiýa gullugynyň mejlisler zalynda Türkmenistanyň raýatlygyna kabul edilen adamlara pasportlary gowşurmak dabarasy boldy.
28.09.2018 | Hormatly Prezidentimiz Gurbanguly Berdimuhamedow Halkara ahalteke atçylyk sport toplumynda geçirilen baýramçylyk çärelerine gatnaşdy
Halkara ahalteke atçylyk sport toplumynda Watanymyzyň Garaşsyzlygynyň 27 ýyllygyna bagyşlanyp at çapyşyklary geçirildi.


text:
Şu gün Awstriýanyň paýtagtynda, “Savoýen Vienna” myhmanhanasynda Türkmen-awstriýa işewürler forumy geçirildi. Oňa ýurdumyzyň Senagatçylar we telekeçiler birleşmesiniň uly wekiliýeti, Awstriýa Respublikasynyň döwlet düzümleriniň hem-de işewür toparlarynyň, beýleki Ýewropa döwletleriniň iri kompaniýalarynyň ençemesiniň ýokary wezipeli wekilleri gatnaşdylar. Jemi türkmen we daşary ýurt kompaniýalarynyň 130-a golaýy özara bähbitleri ara alyp maslahatlaşmaga mümkinçilik aldylar.
Wekiliýetimiziň agzalarynyň nygtaýşy ýaly, hormatly Prezidentimiz Gurbanguly Berdimuhamedow ýewropaly hyzmatdaşlar bilen gatnaşyklara, şol sanda işewürler düzümleriniň arasynda göni hyzmatdaşlygy ýola goýmaga uly ähmiýet berip, türkmen telekeçiligini ösdürmek üçin ähli şertleri döredýär.
Awstriýa tarapyndan Söwda-senagat edarasynyň wise-premýeri R.Şens hem-de şu düzümiň baş sekretary K.Kopf gutlag sözi bilen çykyş etdiler. Soňra Awstriýa Respublikasynyň Federal Ykdysady Palatasynyň Gündogar Ýewropa we Merkezi Aziýa bilen daşary ykdysady aragatnaşyklary boýunça sebit direktory M.Angerer hem-de Awstriýa Respublikasynyň Ýewrobrending institutynyň direktory G.Hrebiçek, Ýewropanyň Abatlaýyş we ösüş bankynyň Merkezi Aziýa ýurtlary boýunça direktory N.Makkeýn hyzmatdaşlygyň wajyp meseleleri bilen tanyşdyrdylar.
Işewürler maslahatynda şeýle hem Awstriýanyň Daşary işler ministrliginden, Ykdysadyýet ministrliginden, Işewürler Guramasyndan, Senagatçylar birleşmesinden jogapkär adamlar gatnaşdylar. GFR-iň Merkezi Aziýadaky işewürlik boýunça geňeşi, Ýewropa Bileleşiginiň “Türkmenistanda döwlet dolandyryşynyň ösüşini goldamak” taslamasy hem-de Ýewropa Bileleşiginiň “EU Project SARD III” we “Türkmenistanda oba hojalygyny we durnukly obany ösdürmäge ýardam bermek” taslamasy türkmen-awstriýa forumyna öz wekillerini ýolladylar.
Görkezilen wideofilm häzirki Türkmenistanyň ykdysady kuwwaty barada aýdyňlyk bilen gürrüň berdi. Onda ýurdumyzda hormatly Prezidentimiz Gurbanguly Berdimuhamedowyň ýolbaşçylygynda amala aşyrylan ägirt uly özgertmeler öz beýanyny tapdy.
Şu duşuşygyň barşynda ykdysadyýetiň we maýa goýumlarynyň dürli ulgamlarynda, ýokary tehnologiýalar babatda gatnaşyklary täze derejä çykarmagyň ýollary, Türkmenistan bilen Awstriýanyň arasyndaky haryt dolanyşygyny giňeltmegiň mümkinçilikleri öwrenildi. Taraplar iki ýurduň arasyndaky söwda-ykdysady gatnaşyklaryň ýagdaýyna garadylar, mundan beýläk gatnaşyklaryň geljegini seljerdiler we ileri tutulýan ugurlarda bilelikdäki işiň anyk meýilnamalaryny bellediler.
Duşuşyga gatnaşyjylar hyzmatdaşlygyň uly mümkinçiliginiň bardygyny belläp, goşulyşmagyň täze usullaryny gözlemegiň wajypdygy barada bir pikire geldiler, forumyň gün tertibine girizilen teklipleri ara alyp maslahatlaşdylar.
Hususan-da, 2017-nji ýylyň iýun aýynda Wenada açylan Türkmenistanyň Senagatçylar we telekeçiler birleşmesiniň mümkinçilikleri bellenildi. Bu wekilhana ýurdumyzyň hem-de Ýewropanyň işewür toparlarynyň arasynda baglanyşdyryjy merkez bolar, eksport-import amallarynyň hem-de özara iberilýän harytlaryň we hyzmatlaryň möçberlerini artdyrmaga, şeýle hem iki döwletiň hojalyk düzümleriniň arasynda gatnaşyklary ýola goýmaga ýardam eder.
Şunuň bilen baglylykda, hormatly Prezidentimiz Gurbanguly Berdimuhamedowyň ýurdumyzda senagat we hyzmat ediş kärhanalaryny döretmek, türkmen önümlerini Awstriýanyň we Ýewropa Bileleşiginiň beýleki ýurtlarynyň bazarlarynda ilerletmek üçin awstriýa kompaniýalarynyň tejribesini we tehnologiýalaryny çekmek boýunça türkmen telekeçileriniň öňünde goýan wezipelerini çözmek barada gürrüň edildi.
Bu işde wekiliýetleri alyşmaga, iş saparlaryny, okuwlary hem-de tanyşlyk saparlaryny guramaga, dürli ugurlar boýunça iri halkara forumlara hem-de pudaklaýyn sergilere gatnaşmaga aýratyn ähmiýet berilýär. Netijeli gatnaşyklary ösdürmekde Türkmenistanyň Söwda-senagat edarasy, Awstriýa Respublikasynyň Federal ykdysady palatasy, iki ýurduň işewür toparlarynyň wekillerinden ýakyndan ýardam berýän Awstriýa Respublikasynyň Aşgabatdaky ilçihanasynyň Söwda wekilhanasy we onuň maslahatçysy möhüm orun eýeleýär.
Bularyň ählisi uzak möhletli hyzmatdaşlyga, hormatly Prezidentimiz Gurbanguly Berdimuhamedowyň başyny başlan ykdysady özgertmelerini durmuşa geçirmek boýunça maksatnamalary amala aşyrmaga, hususan-da, Türkmenistanda önümçilik toplumlaryny gurmak boýunça bilelikdäki taslamalary işläp taýýarlamaga, azyk we beýleki önümleri öndürmek üçin iň täze enjamlary ibermäge we beýlekilere uly gyzyklanma bildirilýändigine şaýatlyk edýär.
Forumda “Hazar balyk”, “Guş toplumy” açyk paýdarlar jemgyýetleri, “Hoş zaman” we “Bereketli” hojalyk jemgyýetleri, “Beýik ýüpek ýoly” hususy kärhanasy, “Derýaplastik” ýaly iri kärhanalaryň we beýlekileriň, şol sanda syýahatçylyk firmalarynyň, oba hojalyk önümlerini gaýtadan işleýän, gurluşyk serişdelerini öndürýän kärhanalaryň ýolbaşçylary türkmen işewürligi bilen tanyşdyrdylar. Biziň wekiliýetimiziň düzümine şeýle hem Türkmenistanyň ştrih kodlar boýunça milli guramasynyň, “Rysgal” paýdarlar täjirçilik bankynyň, “Awtoban” we “Türkmen kaliý” ýapyk görnüşli paýdarlar jemgyýetleriniň, Türkmenistanyň Ulag-logistika assosiasiýasynyň hem-de Türkmenistanyň Mazari-Şarif şäherindäki (Owganystan) Söwda öýüniň wekilleri girdiler.
Awstriýanyň we Ýewropanyň kompaniýalarynyň arasynda Türkmenistanyň neşirýat ulgamynda öňden gelýän hyzmatdaşy “Heidelberg”, şeýle hem “Deloitte Austria”, “Engeneering Dobersek GmbH”, “Nouriwit”, “Gebr Weiss”, “Rail Cargo Austria”, “Global GAP” we beýlekiler bar.
Işewürler maslahatynda ulag we logistika, gurluşyk hem-de düzümler, senagat we oba hojalyk tehnologiýalary azyk senagaty we beýlekiler hyzmatdaşlygyň ileri tutulýan ugurlarynyň hatarynda görkezildi. Hormatly Prezidentimiz Gurbanguly Berdimuhamedowyň ýurdumyzyň telekeçilerine ynanan taslamalaryny durmuşa geçirmek babatda dag-magdan işinde we awtomobil ýollaryny gurmakda Ýewropanyň tejribesini öwrenmäge aýratyn üns berildi.
Duşuşykda garalan beýleki meseleleriň hatarynda daşary ýurtdan getirilýän harytlaryň ornuny tutýan önümçilik hem-de eksporty höweslendirmek boýunça döwlet maksatnamalary bar, olara laýyklykda ýurdumyzda onlarça innowasiýa häsiýetli kärhanalaryň, şol sanda gurluşyk, himiýa, durmuş maksatly we beýleki önümleriň giň görnüşlerini ýerli çig malyň esasynda öndürýän desgalaryň onlarçasynyň; balyk önümleriniň dürli görnüşlerini gaýtadan işlemek we öndürmek boýunça kärhanalaryň gurluşygy göz öňünde tutulýar.
Türkmenistanda himiýa senagatynda, ýeňil senagatda, maşyngurluşygynda we beýlekilerde häzirki wagtda amala aşyrylan köpsanly taslamalar tebigy hem-de mineral – çig mal serişdeleriniň toplumlaýyn özleşdirilmegine gönükdirilendir. Bu maksatnamalary durmuşa geçirmegiň esasy bölegini döwletimiz Senagatçylar we telekeçiler birleşmesine ynandy.
Wekiliýetleriň ýolbaşçylary türkmen – awstriýa hyzmatdaşlygynyň uly mümkinçiliklerini belläp, şu gezekki işewürler maslahatynyň barşynda gazanylan hem-de degişli teswirnamalarda (jemi 10-dan gowrak ikitaraplaýyn resminama) berkidilen täze ylalaşyklaryň, özara meýilleriň doly möçberli hyzmatdaşlygyň mundan beýläk-de ösdürilmegine ýardam berjekdigine ynam bildirdiler.
Şeýle hem maslahatyň çäklerinde ikitaraplaýyn gepleşikler geçirildi, olaryň dowamynda maýa goýum hyzmatdaşlygynyň, bilelikdäki kärhanalary döretmegiň, himiýa senagatynda, ýük gatnawlaryny guramakda, innowasiýa häsiýetli enjamlary ibermekde we beýleki ugurlarda hyzmatdaşlygyň mümkinçilikleri ara alnyp maslahatlaşyldy. Ýewropa ekologiýa taýdan arassa türkmen miwe, bakja, ozaly bilen bolsa gawun önümlerini ibermek meselesi uly gyzyklanma döretdi.
Häzirkizaman tehnologiýalaryny ornaşdyrmak ulgamynda tejribe alyşmak maksady bilen, türkmen wekiliýetiniň Awstriýanyň öňdebaryjy kärhanalaryna, şol sanda maldarçylyk hem-de et-süýt önümleriniň önümçiligi, gök önümleri we miweleri gaýtadan işlemek ulgamynda ýöriteleşen kärhanalara tanyşlyk saparlary guraldy.
Hormatly Prezidentimiz Gurbanguly Berdimuhamedow halkara işewürler maslahatlaryny geçirmek boýunça görkezmeleri bermek bilen, şeýle çäreleriň söwda-ykdysady gatnaşyklaryň pugtalandyrylmagyna we giňeldilmegine, dünýä jemgyýetçiligine Türkmenistanyň maýa goýum we eksport mümkinçilikleriniň görkezilmegine, milli ykdysadyýetimiziň bäsdeşlige ukyplylygyny ýokarlandyrmak boýunça taslamalaryň ilerledilmegine, onuň önümçilik kuwwatlyklarynyň artdyrylmagyna gönükdirilendigini belleýär.
Döwlet Baştutanymyz ýokary hünär derejesinde hyzmatdaşlygyň uzakmöhletleýin meýilnamalary üçin binýadyň goýulýandygyny aýdyp, häzirki wagtda ýurdumyzyň telekeçiligine türkmen harytlaryny daşary bazarlarda, şol sanda ýewropa ugry boýunça ýerlemek we ösüş milli maksatnamalaryny durmuşa geçirmekde uly ornuň degişlidigini belleýär. Wenada geçirilen Türkmen-awstriýa işewürler maslahaty bu ugurda ýene bir möhüm ädim boldy.


text:
Ýetilmedik arzuwym...
Arzuwymda Arýol reşkaň veduşisi bolmak bardy.Arzuwym hasyl bolarmy?
Mashgalam - bash galam
Salam dostlar,
Tmler mashgalam - bash galam diyyarler. Yone taze oyleneson yada chykanson ya yoldashy yada gelni gownejay bolmayan yagdaylaram bolyar. Koplench belki yoldashlary gowy chykanok. Koplench ichyar uryar ya neshe chekyar. Son gelinem koplench chydayar ayrylashanok. 2-3 sanam chagasam Q ayrylyshmagy duybunden islanok. Uruly...
Saparmyrat Nyýazow adyndaky Suw toplymy.
Nyýazow Suw toplymyna ýüzmäge ýazylsam nahili hezilmikä?Ýüzübä bilemok öwrenerisdä!Maslahat berip biljegiňiz barmy ?
Ejemjan
《Ejemjan》
Derdiñ näme oglum diýme Ejemjan
Jandan eziz görenim taşlap gitdi
Geçer oglum diýme maña Ejemjan
Eý gören dosdymam arkamdan itdi
Bile otyryp duz çörek iýenim
Dos diýip özime ýakyn görenim
Başga ýerlerde ýeñsämden gūlenin
Görūp neneñ aglamaýyn Ejemjan
J...
Jizn eto ne kino !
Ählimiz bir dünýäde ýaşasagam, herimiziň
ruhy dünýämiz aýry. Kimleriň köňül arygy göni jennetden gözbaş
alýar. Kimleriň kinesi dowzahyň közünden alawly çabraýar. Ýöne hiç
kim öz pikirinden dänesi, „meniňki ýalňyş” diýip, hatasyny boýun alasy
gelenok. Her kim özüçe perişde.
Test çözmekde mekirlik(ýa etmelsem şumy?)
Haýsy jogap dogry?
a)23 b)17 ç)-45 d)10 e)-17
Bu soragy çözmäne diňe test babatda tejribejik we zehinjagaz gerek!
Ine çözlüşem.
a)1% b)50% ç)1% d)1% e)47%
Dogry bolma mümkinçilikleri. Matematikada köplenç amallar (minus/pilýus) ýalňyşyp gidýä mesele işenilende we dogry jogabyň...
Çagadan öwrenmeli
Begenmek.
Çaga ýaly begenip bilmek. Megerem, iň gerek zatdyr.
Daş-töweregiňizde çaga barmy? Şoňa bir süýji ýa-da kiçiräjik jäjek äberiň. Diriň-diriň böküşini görersiňiz. Biz bolsa...Allatagallanyň bize beren şeýle uly peşgeşleri gözümize az görünip, ondan närazy bolýarys. ”Onda maşyn bar,oň öýi meňkiden gowy...” Eýsem biz nä...
Ýenede söýgi hakynda
Kanun bar, ganhora ölümdir, ölüm,
Sen meni her günde öldürýän telim.
Emma bir gezek hem jeza çekeňok
Eý, meniň jelladym, gara göz gelin.
***
Gahar etme, diýip: “Utanç ýok sende,
Telim gezek gelip dursuň her günede”,
Göwsüňde gizläpsiň goşa magniti,
Dartyp dursa, onsoň...
Aýak yzlary
Bir adam, bir gije düýş görüpdir, düýşünde uzyn deňiz kenaryndaky çägede dosty bilen ýöreýän eken. Olar ýöreýän wagty hem asmanda şol adamyň durmuşy bir film sahnasy ýaly görünýärdi. Deňiz kenary adamyň durmuş ýoly ýalydy. Adam gumda 2 jübüt aýak yzyň bardygyny görýärdi. Bir jübüt özüniňki, bir jübüt dostunyňky.
Durmuş filminiň soňky sahnas...
Eje
1 ýaşyňda: Seni elleri bilen bezäp besledi, ýuwundyrdy. Bütin gije ýatyrman aglap, sagbolsun aýtdyň.
2 ýaşyňda: Saňa ýöremegi öwretdi. Seni çagyryp seslenende ondan gaçyp, sagbolsun aýtdyň.
3 ýaşyňda: Saňa naharlar taýýarlap berdi. Döküp-saçyp iýip, sagbolsun aýtdyň.
4 ýaşyňda: Eliňe reňkli galamlar berdi. Bütin diwarlara su...
Durmuşa bolan höwesiñ gaçsa name etmeli ??
Dünýeden doýmak duýgusy ?!
Az bilen - köp yada uzak yashar.
Salam dostlar,
Shu yokardaky name-de bolsa dogry aydylypdyr.
Bagtly adam - yonekey sada adamlar. Köp zady bilenoklaram, kän bir dushmanam yok son. Her kimem ony gowy göryar.
Akmak sürer döwrany,
Akylly onun hayrany.
Belki akylly adamlar - betbagt adamlardyr. Olar oylanyp köp zadyn...
Soygi hakda gysgaca
“Kesselläpsiň, haýpyň gelsin janyňa,
Bar – diýýärler – lukman gyzyň ýanyna”.
Şol gyz dälmi maňa beren bu derdi,
Indi barsam, galar meniň ganyma.
Awtory: Mämmet Seýidow
Degisme
Bir gyz jorasyny gürrün beryâr;
-Ony elime tutdyrdy,ilki sygmajak bolly.Özem ulydy,yokaryk-aşak sallap başladym.Biraz wagtdan çogdy welin srazu agzyma saldym.Birazajyk üssüme döküldi veli zyyany yokla,süpürip ayraryn.Yöne beter gazly edyaler shu Coca-Cola'ny.
Hiç zat
Derwüş:
– Sen kim? - diýipdir. Ol:
- Men derwezeban.
- Senden ýokarda kim bar?
- Garawulbaşy.
- Ondan ýokarda kim bar?
- Serkerdebaşy.
- Ondan ýokarda kim bar?
- Wezirlerbaşy.
- Ondan ýokarda kim bar?
- Hökümdar.
- Hökümdardan beýik kim bar?
- Hudaý.
- Huda...
Magtymguly P.
Adam bardyr adamlaryñ nagşydyr
Adam bardyr haýwan ondan ýagşydyr
P.S:Içek dossum köp gaýtalaýa şu sözleri
Sadranç men seniñ aşygyñ
Küşt örän çylyrymly strategiýa oýuny bolup, aýratyn düzgün boýunça 64 öýli tagtada 32 sany ak we gara mally oýnalýan oýun..Dünýäde küşt ýaryşlary geçirilýär we sportuň bir görnüşü hasaplanýar. Küşt oýununa könelerimiz beyiniň gimnastikasy hem diýipdirler. Küşt oýununda Türkmen türgenleri uly abraýa eýedir. Türkmenistanda abraýly uly küşt ussatlary...
Osman Ödäýewiň Altynjan hatyn Romany
Salam saýtyň hormatly agzalary bu gün size Osman Ödäýewiň Altynjan hatyn Romanyň elektron görnüşini size hödürleýän. Goýulan salgydan arkyýn ýükläp bilersiňiz.
1. Salgy: Osman Ödäýew Altynjan hatyn (Roman) 1 jilt.
Tutýan göwrümi 23.0 Mgbaýt.
https://drive.google.com/file/d/1R7Y_qCWIwH4WcSTv3h0DYmV1IdPPkdEu/vi...
Ah talyp ýyllarym...
Maña bagş etdiñ sen eziz gunleriñ
Señ goýnuñda aglap,gülen ýerlerim
Arzuwlap ýetilen bagtly ýyllarym
Ah talyp ýyllarym, talyp ýyllarym
Çeşme:Annaöwezow Sopy
P.S:Ýalñyş ýeri wa wolso bagyşlawöriñ
Instagramda dida_mc12
instagramda dida_mc12 meni yzarlap bilersiniz...


text:
Satyn alyş barada mälim ediş
Türkmenistanyň telekommunikasiýa ulgamlaryny ösdürmek taslamalary
Maliýeleşdirmegiň görnüşi: Möhletleýin satuw, Ijara hyzmatlary
Telekommunikasiýa ulgamlaryny ösdürmek taslamalaryna çykdajylaryň öwezini dolmak bilen Yslam ösüş banky tarapyndan 273 million ABŞ-nyň dollary möçberde maliýeleşdirmek üçin Türkmenistanyň Aragatnaşyk ministrligi tarapyndan arza berildi, şeýle hem bu pul möçberi harytlaryň, degişli taslamalaryň çäklerinde peýdalanmagy meýilleşdirilyän laýyklyk hyzmatlary we maslahat hyzmatlarynyň tölegleri üçin ulanylmagy meýilleşdirýär. Taslamalar Yslam ösüş banky we Türkmenistanyň Aragatnaşyk ministrligi bilen bilelikde maliýeleşdiriler.
Taslamalar şu aşakdaky düzüjileri öz içine alýar:
-
Aşgabat şäheri, Ahal, Balkan, Daşoguz, Lebap we Mary welaýatlarynda öýjükli aragatnaşyk ulgamyny ösdürmek.
-
Maglumat habarlarynyň multiserwis toruny döwrebaplaşdyrmak.
-
Fiksirlenen telefon aragatnaşyk toryny giňeltmek we ösdürmek.
-
IMS multiserwis platformasynyň esasynda halkara telefon stansiýasyny gurmak.
-
FM radio ýaýradyş ulgamyny giňeltmek.
-
Aşgabat şäher telefon ulgamynyň we öýjükli operatorynyň billing ulgamyň plarformasyny giňetmek we döwrebaplaşdyrmak.
-
Radioýygylyk spektrini dolandyrmak we gözegçilik etmek üçin Milli merkezi döretmek hem-de tehniki taýdan üpjün etmek.
-
Tender taslamalaryna gözegçlik etmek we taslamak üçin maslahatçy hyzmatlaryny ýerine ýetirmek.
-
Maliýe auditi.
YÖB tarapyndan maliýeleşdirilýän düzüjileriň satyn alynmagy halkara söwda bäsleşigi (HSB) esasynda amala aşyrylar. Taslamanyň ýerine ýetirilşine gözegçilik edýän maslahatçynyň (konsultant) saýlawy, hiliniň we düşewüntliligi derňewi esasynda halkara konsalting firmalaryň sanawyndan saýlanmagy netijesinde alnyp barylar.
Taslamanyň maliýe auditi boýunça maslahatçynyň saýlawy ýerli firmalaryň gysga sanawyndan iň az bahasy esasynda saýlanmagy netijesinde alnyp barylar.
Yslam ösüş banky tarapyndan maliýeleşdirilýän şertnamalaýyn satyn alynmalar Yslam ösüş bankynyň maliýeleşdirilmeginiň çägindäki harytlaryň we işleriň tertibi esasynda (neşir – maý 2009 ýyl) ýerine ýetiriler, şeýle hem tertip resminamalaryň esaslaryna laýyk gelýän ähli dalaşgärleriň gatnaşmagy üçin açyk bolup durýar. Maslahatçy hyzmaty Yslam ösüş bankynyň maliýeleşdirilmeginiň çägindäki harytlaryň we işleriň tertibine laýyklykda (neşir – maý 2009 ýyl) saýlanyp alynmaly.
Yslam ösüş bankynyň halkara söwda bäsleşik tertipleriň we maslahatçy hyzmatlary çäklerinde şertnamana gyzyklanma bildirmegiň çäklerinde şertnamalar üçin satyn almalaryň anyk bildirişleri Yslam ösüş bankynyň www.isdb.org web-sahypasynda, “Нейтральный Туркменистан” we “Asharq Al Awsat” gazetlerde, şeýle hem Türkmenistanyň Aragatnaşyk ministrliginiň www.mincom.gov.tm web-sahypasynda ýerleşdiriler.
Üpjün edijileriň we potratçylaryň deslapky seljermesi ýokarda agzalan ähli lotlar (düzüjiler) üçin zerurdyr.
Deslapky seljerme resminamalary şu Satyn alyş barada mälim edişiň çap edilmeginden 60 (altmyş) günden soň elýeterli bolar.
Salgysy: Aşgabat şäheri, Arçabil şaýoly, j-88, 744000
Türkmenistanyň Aragatnaşyk ministrligi
Taslama dolandyryş topary (TDT)
Tel. +993 12 449095
e-mail: pmu@online.tm


text:
Bu tema LINE-da köplenç reklama berýänlere gerek bolar.
Siz öz LINE-da hasaplaryňyzyň idini ýa-da başga bir URL (ssylka, link) reklama etdiren wagtyňyz näçe adam linke we haýsy ýurtdan, haýsy browserden, haýsy mobil platformdan girenligini bilmek isleýäňizmi? Onda temany ünslije okaň!
Gerekli Zatlar:
- Google hasap.
- Url Shortener programa Android we IOS üçin bar. (Indirme linkini iň aşakdan alyp bilersiňiz)
Ilki bilen Programany berlen linkden indiriň telefonyňyza gurnaň. Soňra suratdaky ýaly Google bilen aç diýen düwmä basyň.
Hasabyňyz bilen gireniňizde sizden aşakdaky ýaly rugsat soraýar, siz rugsat berýän düwmesine basyň we dowam ediň.
Rugsat bereniňizden soňra programa girersiňiz. Ilki bilen reklama etdirjek bolýan linkiňizi (ssylka, gök hat) daşyny gyzyl çyzyk bilen çyzylan boşluga ýerleşdiriň. Ýerleşdireniňizden soňra bolsa Strelkaň görkezip duran bellijegine basyň.
Bellijege basynyňyzdan soňra aşakdaky ýaly dialog çykar. Kopýala basyň reklama etdirjek bolýan ýeriňize goo.gl/asdfd şekilli linkiňizi beriň.
Siziň linkiňiz reklama etdiren ýeriňizde aşakdaky şekilde görüner. Gorkma Linkim başga diýip. Haçanda ulanyjy linkiň üstüne basanda siziň hakyky linkiňize awto şekilde geçýär.
Soňra size diňe reklamama näçe adam girdikä diýip programa seretmek galýar. Aşakdaky suratdaky ýaly siz hem özüňiziň beren linkiňiziň ýagdaýyny öwrenip bilersiňiz.
8,127 gezek okaldy


text:
Gertrude Bell
Doguldy: 14. 07. 1868. Waşington Hall. Kounty Durham. Angliýa
Ölümi: 12. 07. 1926. (57) Yrak. Bagdat
Milleti: Britaniýaly.
Eden işleri we wezipesi: Okkupirleýji, syýasatçy ofiser, Iýordaniýany we Yragy bölüji, Arheolog, Beýik Siriýanyň, Mesopotamiýanyň, we Arabystanyň kartagrafiýaçy
Umumy[üýtget | edit source]
Gertrude Margaret Lowtgian Bell (14.07.1868 一12.07.1926) Angliýa (Beýik Britaniýa) Durhan Kounty şäherinde bir maşgalanyň gyzy bolup dünýä inen meşhur iňlis zenan syýahatçysy we jansyzydyr. Belliň kakasy meşhur maşgaladan bolan Thomas Hugh Bell. Gertrude Bell heniz üç ýaşyndaka ejesi wepat boldy. Onuň yz ýany kakasy Thomas birnäçe ýyldan soň Florens Oliffe bilen durmuş gurdy. Ilkinji we orta bilimini Londandaky mekdep okuwlarynda tamamlan Bell, Taryhy okamak öwrenmek üçin Oksford uniwersitetine gitmäge karar berdi. Bu yerde synaglardan başarnykly geçip okuwda ilkinji talyp bolmaklygy başardy. Okuwda talyp bolanyndan soň syýahat etmeklik kararyna gelen Bell, Ýewropa we ondan Orta gündogara birnäçe ýerlere syýahat etdi. Daglyk ýerlere jahankeşdelik eden Bell, 1897-1898-nji we 1902-1903-nji ýyllarda iki sapar dünýä turuna çykdy. 1899-njy ýylda Kudusa bardy we soňra Araplar bilen ýakynlyk we aragatnaşyk saklamagy başardy. Arap çöllerinde syýahat etdi we günbatardaky ýurtlar üçin çöl durmuşyny suratlandyrýan ýazgylar ýazdy. Araplar oňa «Çöl gyzy» we «Yragyň täçsiz şazenany» lakamyny berdiler. Bell 1907-nji ýylyň martynda arheolog dosty William Ramsaý bilen birlikde Anadola geldi we az wagtlyk yzyna Angliýa dolanyp bardy. Soňra 1909-njy ýylda Mesopotamiýa (Derýaaralygy) syýahat etdi. Ol şol ýerde Hett (Hitit) döwrüne degişli bolan Gargamyşda barlag gazuw-agtaryş işlerini geçirdi. Soňra Yrakdaky meşhur antik şäher bolan Wawilona gitdi. Soňky ýyllarda Orta gündogar Angliýanyň çykalgasy üçin Gertrude Bel orta gündogar syýasatynyň gurujysy we planlaýjylarynyň biridir. Mesopotamiýa taraplaryndaky Arap kabylalary Osmanlylara garşy öjükdiren hem şol Gertrude Beldir. Aýratynam 1919-njy ýyldaky Pariž ýaraşyk şertnama Konferensiýasyna delegat bolup goşuldy we Yrak döwletiniň çäklerini çyzmak üçin işleýär. Gertrud Bel Çanakgala söweşinde öz ýan-ýoldaşyny ýitirýär. Ýalňyzlyk we tukatlyk gurşap alan Gertrud Bel 1926-njy ýylyň Iýulyň 12-sine dünýeden ötdi we ony Bagdadyň Bab el-Şarji ilçiliginde, Iňlis mazarlygynda jaýladylar[1]. Jynazasy öz dostlary, Iňlisler we Yrak patyşasy tarapyndan ýerine ýetirildi. Mazarlyga tabydy goýulanda halyf Faýsal I üçekden seredip durupdyr[2]. Gertrude Bel şol adamsyndan başga hiç kime durmuşa çykmandyr we çagasy hem ýok eken. Ol taryhy maglumatlary, eserleri öz syýahaty wagtynda toplapdyr.
Warner Herzoguň ýazan 2015-nji ýyldaky ABŞ-nyň çykaran «Queen of the desert» atly kinosynda Gertrude Beliň roluny Nikole Kidman janlandyrypdyr.
Çeşme[üýtget | edit source]
[1] Buchan, James (12 mart 2003). "Miss Bell's lines in the sand" . The Guardian. 30 Iýun 2013-nji ýyldan başlap arhiwlendi. Ýaýraw. 29. Awgust. 2009.
[2] Lukitz, 2006. p. 235